text:
Vinnuhúsið: 26 skeiðsluttakarar frá ferðaleiðaraskeiðnum í Vestmanna vóru mikudagin í farnu viku í Vinnuhúsinum og fingu innlit í vinnulig viðurskifti.
Í ár verður ferðaleiðaraskeið fyriskipað á Miðnámi í Vestmanna á triðja sinni. Fyrstu ferðaleiðararnir í Vestmanna fingu prógv í 2018.
Komandi ferðaleiðararnir fingu kunning um ymisk vinnuviðurskifti.
M.a. var kunnað um hvørjar uppgávurnar hjá arbeiðsgevarafeløgunum og vinnugreinafeløgunum í Vinnuhúsinum eru og harumframt um, hvussu okkara arbeiðsmarknaður er skipaður, í hvørjum vinnugreinum fólk í Føroyum arbeiða og hvussu arbeiðsvirkin vit eru.
Somuleiðis var kunnað um tær ymisku vinnugreinarnar, hvussu tær arbeiða á hvørjum marknaðum o.l.
Um tú veitst okkurt, sum VP ikki veit - skriva so til vp@vp.fo


c: text/html

text:
Sum vit hava víst á í nøkrum greinum, so vísa kanningar, at tað eru ikki bara menn, sum fremja harðskap móti kvinnum, tað øvugta ger seg eisini galdandi, at kvinnur fremja harðskap móti monnum. Vit tosa um harðskap í parløgum.
Í høvuðsstaðarøkinum býr ein maður í fýratiárunum, sum hevur verið fyri ógvusligum harðskapi. Harðskapurin varð framdur bæði her í Føroyum og eitt skifti, tá maðurin flutti til unnustuna í Danmark. Maðurin ynskir ikki at verða nevndur við navni, og tað bæði skilja og virða vit. Í samrøðuni nýta vit tískil “gjørda” navnið, Leivur.
Áðrenn samrøðan varð gjørd, sóu vit myndir av skaðum, maðurin hevur fingið í andlitið og ymsa aðrastaðni á kroppin. Onkur av myndunum varð tikin á sjúkrahúsi.
Fráskildur
Fyri nøkrum árum síðani fór Leivur gjøgnum ein hjúnaskilna, og var eina tíð einsamallur við fleiri børnum. So var tað, at hann kom til tað, at hann mátti finna sær ein nýggjan maka.
- Eg fór á ymsar datingsíður, og teirra millum var ein kristilig datingsíða, ið eitur www.kristendating.dk. Sjálvur eri eg trúgvandi, so eg hugsaði, at hetta mundi vera tað rætta fyri meg. Eg kom so fram á eina mynd av eini kvinnu, og tað var eitthvørt við hesi myndini, sum fangaði meg. Sjálvur trúði eg, at hendan kvinnan var donsk. Skjótt svarar hon mær aftur, men á føroyskum, greiður Leivur frá.
Tey skriva eitt sindur aftur og fram miðskeiðis í 2016, og avtala so at møtast.
- Eg valdi at taka eitt langt vikuskifti, og fór niður at hitta hana. Eg segði henni, at ein beiggi mín búði nærindis, og at eg ætlaði at búgva hjá honum, so kundi eg vitja hana um dagin. Men tað vildi hon ikki hoyra talan um. Hon bað meg ongum siga frá um hetta, hon skuldi sjálv koma á flogvøllin eftir mær, sigur hann.
Kyssast beinanvegin
Leivur fór við flogfari úr Vágum til Billund, og har var kvinnan ímóti honum. Tey høvdu bara koyrt eina lítla løtu, so steðgaði hon, tók Leiv til síðis, og vildi kyssast og klemmast beinanvegin.
- Tað helt eg vera eitt sindur løgið, men eg eri nú einaferð soleiðis á lyndi, at eg vil gera fólk nøgd og glað, og eg lat mær lynda. So hetta gjørdist eitt øðrvísi vikuskifti, enn eg hevði væntað. Alt gekk so skjótt fyri seg, at longu tá eg fór heim aftur, høvdu vit gjørt av at taka ring uppá, so ringarnir vórðu longu bílagdir tá.
- Eg havi tann hugburðin, at tú spælir ikki við kenslurnar hjá øðrum. Her fór eg inn við tí endamáli, at giftarmál skuldi spyrjast burturúr, sigur Leivur.
Fjúrtan dagar eftir at Leivur var komin heimaftur til Føroya, kom unnustan aftaná. Hon flutti inn hjá Leivi, og búði inni hjá honum í einar tveir mánaðir. Misjavnt var, hvussu tað gekst hesa tíðina.
- Tað var rættiliga upp og niður. Onkrar góða løtur vóru, men hon byrjaði skjótt at krevja nógv uppmerksemi. Tað helt eg fyri so vítt vera í lagi fyri ein part, tí maðurin eigur at geva kvinnuni uppmerksemi. Men so byrjaðu at henda løgin ting, atferðin broyttist skjótt.
Breyt tallerkar og annað
Sum dagarnir gingu, byrjaði unnustan at fara inn í skáp, tók ting út og oyðilegði tey.
- Hon kundi taka tallerkar út úr skápunum og knúsa teir niður í gólvið, ella kasta teir niður gjøgnum trappurnar. Eg kundi eisini koma heim og hyggja inn í klædnaskápið, og tá kundu undirbuksur og hosur liggja kliptar sundur í skápinum, greiður Leivur frá.
Hvat hugsaði tú, tá tú upplivdi hetta?
- Ja, tað løgnasta er, at eg onkursvegna hevði fingið tað snilda hugskotið, at eg her hevði fingið eina gávu frá Gudi, og eg helt, at nú skuldi hon “uppdraga” meg til ein betri mann. So eg lat hana gera hetta, sigur Leivur.
Tað gekk so øðiliga skjótt, at nýggja unnustan fekk hála Leiv burtur frá øllum vanligum virksemi. Tað var ikki meira enn, at hann fekk frið at vera til arbeiðis. So skjótt arbeiðstíðin var av, noyddist hann í skundi heim. Helst skuldi hann eisini so mikið seint til arbeiðis, at hann var eitt lítið sindur ov seinur. Tað var eitt øðiligt uppmerksemi, ið varð kravt av honum. Hann slapp hvørki at síggja vinir ella familju, heldur ikki foreldur síni slapp hann at vitja fyri gentuni.
Helt tað vera galið við sær
Leivur ivaðist ikki í, at tað var sær tað var galið við. Honum bagdi okkurt í “ovastu hædd”. Tað fekk hann eisini at vita alla tíðina.
- Tú ert psykopat, og tú ert egoist, fekk eg støðugt at vita. Eg var eisini skildur fyri kortum – megnaði ikki at halda saman upp á familjuna, so tað var ivaleyst rætt, at tað var mær, tað var galið við. Í veruleikanum sá eg ikki, at talan var um manipulasjón, ikki fyrr enn nógv seinni, greiður Leivur frá.
Tá unnustan hevði verið heima í Føroyum í umleið tveir mánaðir, fór hon aftur til Danmarkar. Stutt eftir kom hon heimaftur til Føroya, og hon flutti inn aftur til Leiv. Hetta var stutt fyri jól í 2016. Tá gjørdist støðan onki mætari enn frammanundan.
(samrøðan heldur fram í einari seinni grein)
Skrivað hevur Grækaris Djurhuus Magnussen, PRESS
Les eisini:
Kvinnur fremja eisini harðskap
Kvinnur kunnu pilka menn niður
Vanliga harðskapsmyndin er skeiv
Um tú veitst okkurt, sum VP ikki veit - skriva so til vp@vp.fo

robotstxt: allowed

filter: keep


text:
Euroleage lutakastið verður sunnudagin kl 13.00
Sunnudagin (í morgin) kl 13.00 er lutakastið um hvørjum NSÍ kemur at møta í Euroleage kappingini. Kappingin í ár er ørvísi, og talan verður bert um ein dyst um at spæla seg víðari.
NSÍ kann í ár møta hesum liðum:
St Joseph´s frá Gibraltar
Pristhina frá Kosovu
Gjilani frá Kosuvu
Zeta frá Montonegro
Iskra Danilovgrad frá Montonegro
Coleraine frá Norður Írlandi
Glentoran frá Norður Íralandi
Barry Town frá Wales
Lutakasti avgerð hvør fær heimavøll, og merkir tað at tað liðið sum kemur fyrst úr pottinum eigur heimavøll. Longu nú er greitt at tað kann gerðast ein avbjóðing um NSÍ fær útivøll, tí krøvini frá UEFA eru sera nógv, nú corona herjar um allan heimin. Greitt er eisini at um NSÍ trekkjur eitt lið´á heimavølli frá Kosuvu ella Montonegro, at so skal dysturin leikast aðrastaðni, tvs ikki í Føroyum. Hettar er tí at lond sum Kosuvu og Montonegro ikki sleppa inn til Føroyar í løtuni.
Vit vóna øll at NSÍ í morgin trekkjur eitt lið á heimavølli, helst frá Gibraltar, men tó er Norður Írland og Wales eisini fínt. Alt hettar verður avgreitt í morgin kl 13.00. Og vónandi er hepni við okkum.


text:
Vælkomin í Office 365, samskiftispallin hjá Námi
Office 365 er samskiftispallurin hjá øllum lærarum og næmingum í føroyska skúlaverkinum.
Allir lærarar og næmingar hava fingið ein brúkara í skipanini. Teldubræv er sent øllum brúkarum á Firstclass, við skúlaID (brúkaranavni og loyniorði). 1. august 2017 verður møguligt at rita inn í Office 365.
Skiftið til Office 365 kann elva til onkrar trupulleikar hjá brúkarunum. Fyri at lætta um, hava vit gjørt nakrar videovegleiðingar, sum ligga her á síðuni.
Eisini eru úrvalsbrúkarar á øllum skúlum, sum kunnu vegleiða brúkarunum at koma í gongd.


text:
Vit hava tvær útbúgvingar innan navigatiónssíðuna á skúlanum, nevniliga “skipari” og “skipsførari“. Upptøkukrøvini eru eisini ymisk.
- Til SKIPARA:
Upptøkukravið til skipara er, at tú hevur minst 18 mánaðar samlaða siglingstíð við skipum yvir 20 BT.
Vísandi til kunngerð nr. 107 frá 20. sept. 2005 og kunngerð nr 20 frá 22. apr. 2010 trýst her
Harafturat krevst góðkend sjón- og hoyrnaroynd (bláabók), sum er yngri enn 2 ár, og fráfaringarroynd fólkaskúlans 9. ella 10. flokk ella líknandi, við min. próvtalinum 6/02 í føroyskum, donskum, enskum, alisfrøði, evnafrøði og støddfrøði.
Hevur tú tikið sjóvinnuskúlan 1/2 ár, so krevst minst 9 mán. siglingstíð við skipum yvir 20 BT.
Skúlagongdin til skipara tekur 1½ ár.
- Til SKIPARA sum ASPIRANTUR: les heimasíðu her
Upptøkukravið til skipara er at tú hevur miðnámsútbúgving (Student, HF, HTX, 3 ára fiskivinnuskúla ella HH) við min. próvtalinum 02 ella ( 6 á gamla skala) á C støði, í fylgjandi lærugreinum: føroyskum, enskum, alisfrøði, evnafrøði og støddfrøði.
Harafturat krevst góðkend sjón- og hoyrnaroynd (bláabók), sum er yngri enn 2 ár.
Skúlin skipar fyri ávíkavist sigling og skúlagongd.
Útbúgvingin til skipara sum ASPIRANTUR tekur 2½ ár, íroknað siglingartíð.
- Til SKIPSFØRARA: filmsklipp um ASPIRANT
Upptøkukravið til skipsførara er, at tú hevur staðið útbúgvingina til skipara.
Harafturat krevst góðkend sjón- og hoyrnaroynd (bláabók), sum er yngri enn 2 ár,
fráfaringarroynd fólkaskúlans 9. ella 10. flokk ella líknandi.
Skúlagongdin til skipsførara tekur 1½ ár afturat skipara, sum er 1½ ár t.v.s 3 ár í alt.
Fylgjandi skjøl skulu sendast skúlanum saman við umsóknini:
- siglingarbók
- bláabók
- dóps- ella navnabræv
- skúlaprógv og litmynd
- Umsóknarfreistin er 15. juni og 15. desember. Tikið verður inn eftir tí raðfylgju, sum umsóknirnar koma inn, treytað av, at umsóknirnar lúka upptøkukrøvini og at pláss er.
- Maskinaspirantar og skiparaaspirantar verða bert upptiknir á sumri.


text:
Silja Gotved Nielsen vann plakatkappininga
Hetta er nýggja Ung í Føroyum-plakatin, sum fer at mynda Ung í Føroyum 2018.
Silja Gotved Nielsen úr Havn hevur sniðgivið hana. Hon fær so eisini vinningin, sum er fyri 2000 kr í listatilfarið eftir egnum ynski.
Um vinnaran:
Silja er 24 ár, uppvoksin í Havn og útbúgvin arkitekt BA á The Royal Danish Academy of Fine Arts, School of Architecture í Keypmannahavn.
Í løtuni er hon búsitandi í Oslo, har hon starvast við landskabsarkitekturi og býarmenning. Aftaná eitt tíðarskeið í vinnulívinum fer hon í holt við seinna partin av útbúgvingini. Tilknýtið til bæði Føroyar, Danmark og Noregi hevur styrkt um áhugan fyri fagligt samarbeiði innan Norðurlond.
Hon hevur sjálv verið “Ung í Føroyum” og heldur at tiltakið hjá Norðurlandahúsinum er kveikjandi og mennandi og gevur íblástur til nýggjar og aðrar framtíðarmøguleikar.
Tað ber til at síggja fleiri stuttligar tekningar á instagram-síðuni hjá henni”nogetdugotved”
Plakatin verður nýtt at lýsa stevnuna kring alt landið.


text:
Ferðatrygging
Tá skjútti verður úttikin til landsliðið, at umboða Føroyar á skjótikappingum ella venjingarlegu uttanlands, teknar SkF ferðatrygging vegna skjúttan.
Velur skjútti at luttaka sjálvur uttanfyri landsliðið, má hann sjálvur tekna sína persónliga ferðatrygging.
Ískoyti
SkF letur ískoyti til skjúttar, sum luttaka á kappingum ella venjingarlegu uttanlands fyri egna rokning.
Treyturnar eru:
- 3.000,00 kr. pr ferð. (+2.000,00 kr. eyka fram til 31/12-2021)
- Í mesta lagið 3 ferðir í einum álmanakka árið.
- Skjúttin skal verða limur í einum av limafeløgunum í SkF, og ikki verða í eftirstøðu í meira enn ½ ár í limafelagi hann er limur í.
- Hava vant regluliga, og luttikið regluliga í kappingum í Føroyum.
- Hava umboða eitt av limafeløgunum í SkF, í tiltakinum søkt verður stuðul til.
Stuðul verður ikki latin, tá tú luttekur í kapping um meistaraheiti uttanlands.
Beinanvegin kappingin er liðug, skal skjútti senda umsókn um ískoyti til SkF.
Verður umsókn ikki móttikin, innan 20 dagar aftaná seinasta kappingardag í kappingini luttikið verður í, verður onki ískoyti útgoldið.
Skjútti kann eisini søkja um eyka ískoyti til servenjingarlegur uttanlands, men tá skal søkjast í góðari tíð, og aðrar treytir fylgja við. M.a. at vænta verður av skjútta, at hann miðlar víðari tað hann hevur lært á venjingarleguni, vegna SkF.
Avtala millum SkF og skjútta verður tískil gjørd, áðrenn skjútti fær eyka ískoyti til hesar venjingar.
Oyðublað til at søkja ískoyti við, sæst her: [trýst her]
Starvsnevndin í SkF tilskilar sær rætt at nokta ískoyti, um skjútti ikki livur upp til treytirnar ið verða settar.
Uppihald o.a.
Verður skjútti úttikin til landsliðið, fær hann endurgoldið venjiútreiðslur og luttøkugjald til kappingina ið hann skal luttaka í vegna Føroyar.
Landsliðsskjúttar fáa eisini dagpengar til kost, ið verða ásettir eftir kostnaðarstøðinum í landinum ferðast verður til, og hvørjar máltíðir eru íroknaðar í uppihaldið.
Endurgjald fyri mista inntøku ella mista frítíð, verður ikki endurgoldið av SkF, tá skjútti er í ørindum uttanlands fyri SkF. Men undantak kann gerast, um starvsnevndin í SkF metir at tað er neyðugt.
Annað
Tað er ábyrgdin hjá skjúttanum, at hava pass, skjótiprógv, ferðaloyvi og onnur loyvi í ordan, til uttanlandsferðina.


text:
Umsókn um fíggjarligan stuðul úr Hjálpigrunninum hjá Krabbameinsfelagnum
Krabbameinsfelagið kann veita fíggjarligan stuðul, m.a. úr hjálpargrunni felagsins.
Hjálpargrunnurin verður stjórnaður av einari 3-manna nevnd. Formaðurin í Krabbameinsfelagnum er fastur limur og ein av nevndarlimunum skal verða lækni. Krabbameinssjúklingar kunnu fáa fíggjarligan stuðul úr Hjálpargrunninum hjá felagnum, um peningur er tøkur í grunninum.
Stuðul kann verða veittur til sjúkligar, sum innanfyri 2 ár, hava verið í viðgerð fyri krabbamein. Umsøkjarin skal vera búsitandi í Føroyum. Stuðul kann søkjast m.a. til ferðaútreiðslur, hvíldarheimsuppihald og tá ein vegna sjúkuna, fær eyka útreiðslur ella vánaligar fíggjarumstøður.
Stuðulin, áljóðandi kr. 2.000,-, verður veittur eina ferð, og bert, um peningur er tøkur í grunninum.
Umsøkjarin skal, um nevndin fyri grunnin krevur hetta, geva upplýsingar, um fíggjarligu og sosialu støðu sína, og møguliga hjúnarfelagsins.
Nevndin kann krevja, at upplýsingarnar verða váttaðar av avvarandi mynduleika.
Soleiðis verða upplýsingarnar viðgjørdar
Um tú fær játta stuðul frá Krabbameinsfelagnum verða tínar upplýsingar goymdar í dátagrunni felagsins. Persónupplýsingar verða einans viðgjørdar og nýttar, við atliti til tína umsókn, í trúnaði og í samsvari við galdandi lóggávu um dátutrygd. Niðanfyri eru tíni rættindi lýst, og hví og hvussu tínar persónupplýsingar verða viðgjørdar:
Dátuábyrgdari:
Krabbameinsfelagið
Grønlandsvegur 58
Postsmoga 1216
FO-110 Tórshavn
Sum skrásett/ur hevur tú rætt til at fáa innlit í, hvat vit hava skrásett, fáa rættað skeivleikar og at fáa strikað ella avmarkað upplýsingarnar. Skriva til kmf@krabbamein.fo ella ring á telefon 317959 gerandisdagar millum 13.00 og 15.00.
2. Endamáli við viðgerðini av persónupplýsingunum
Upplýsingarnar verða brúktar fyri at kunna viðgera tína umsókn og fyri at kunna rinda út fíggjarligan stuðul
Krabbameinsfelagið viðger persónupplýsingar sum navn, sambandsupplýsingar, kontonummar, p-tal og upplýsingar um tína heilsustøðu. Krabbameinsfelagið hevur loyvi frá Dátueftirlitinum at savna inn og viðgera hesar upplýsingar, sum lýst í nr. 2.
3. Hvaðan koma upplýsingarnar?
Upplýsingarnar koma frá tær tá ið tú fyllir út skjal fyri at søkja um fíggjarligan stuðul.
Tú kann til eina og hvørja tíð spyrja um hvørjar upplýsingar vit hava um teg, fáa rættað skeivleikar og at fáa strikað ella avmarkað upplýsingarnar. Tað gert tú við at seta teg í samband við dagliga leiðaran á Krabbameinsfelangum, Jansy Gaardlykke á telefon 317959.
Um tú hevur spurningar til mátan vit goyma og nýta tínar upplýsingar kann tú seta teg í samband við okkum á kmf@krabbamein.fo. Um tú er ónøgd/ur við háttin við viðgera tínar upplýsingar, kann tú seta teg í samband við Dátueftirlitið á www.dat.fo ella á telefon 309100.
4. Hvussu leingi persónupplýsingarnar verða goymdar
Krabbameinsfelagið goymir tínar persónupplýsingar so leingi, tað er neyðugt sambært §13 í Løgtingslóg nr. 23 um bókhald “Tann bókhaldsskyldugi skal varðveita roknskapartilfarið á tryggan hátt í 5 ár frá endanum av tí roknskaparári, sum tilfarið viðvíkur. Tilfarið skal varðveitast soleiðis, at tilfarið í øllum varðveitslutíðarskeiðinum sjálvstøðugt og eintýtt kann verða funnið fram.“
5. Geva upplýsingar víðari
Krabbameinsfelagið gevur upplýsingarnar víðari til nevndina fyri Hjálpigrunnin hjá Krabbameinsfelagnum. Tað er nevndin, ið viðger og játtar/noktar umsóknina.


text:
At TB er eitt lið, ið liggur á eina niðurflytingarplássinum, sást á ongan hátt í dag. Allir sum ein, kempaðu tvøramenn, sum villmenn, og løgdu, í stórum pørtum av dystinum, eitt stórt trýst á EB/Streym. Gestirnir av Tvøroyri løgdu seg á odda bæði 1-0 og 2-1, men tíverri var mótstøðan akkurát ov sterk, og heimaliðið dróg longra stráðið móti endanum av dystinum. Hóast hetta, góvu TB leikararnir aldrin upp, og var hepnið við okkum í dag, so fingu vit javnleikin suður við. Soleiðis bleiv tíverri ikki, og EB/Streymur er tí enn ein greiður favorittur til FM heitið.
Margáir kókaði
Rópan og geylan, trummur og góðar rútmur hoyrdust um alla Sunda Kommunu sunnudagin, tá TB og teirra sera mælska fjepparafelag vóru á vitjan við Margáir. Longu áðrenn dystin høvdu svart-hvítt klæddir Einherjar hertikið Margáir, og takið bleiv ikki slept, fyrr enn eftir dystarlok. Við trummum, rópum, skemtan og góðari fjeppan, settu Einherjar dagskránna frá byrjan, og tað var, sum um leikararnir góvu seg enn meira í nærdystum. Teir lupu nevnuliga á, sum svakir menn, og útfordraðu heimaliðið langt frammi á vøllinum. Ongantíð blivu teir vandamiklir, meðan okkara fingu nakrar ØÐILIGAR møguleikar. Tá so TB legði seg á odda, við frálíkum frísparksmáli frá Bojan Timic, tíggju minuttir fyri hálvleik, kókaði tað á áskoðaraplássunum. Intensiteturin bleiv øðiligur, og larmurin frá Einherjum bleiv bara størri og størri.
Arnbjørn og Hans Pauli gjørdu mun
Á bonkinum høvdu sundalagsmenn tveir vandamiklar harrar, og tá heimaliðið var við undirlutan, tá bríkslað bleiv fyri hálvleiki, blivu teir settir at hita upp. Tann fyrri av hesum, sum slapp inn, var Arnbjørn Hansen, og bara minuttin eftir at hann kom inn, javnaði Leif Niclasen. Sjálvt um Arnbjørn ikki hevði nakran fót við í uppspælinum, so dróg hann fokus á seg, við at renna rætt, og so kundi Leif, ótarnaður, seta innleggið frá Levi Hansen í netið, til 1-1.
Tey, sum nú hildu, at TB fór at bakka, og bara verja, fóru so púra skeiv. TB legði bert enn meira fyri, og bert fimm minuttir seinni, var TB aftur á odda. Seinni málskjúttin hjá TB bleiv Dmitrije Jankovic, sum sjálvur longdi eitt langt innkast frá Gilla Sørensen. Við aftaru stong, stóð Ragnar Tausen púra leysur, og við einum frálíkum skoti, fekk hann ørkymla málverjan somikið, at Dmitrije lættliga kundi prika leysa bóltin í mál. Høvdu Einherjar larmað nógv áðrenn, so bleiv garr vilt aftaná seinna leiðslumálið.
11 minuttir eftir seinna TB málið, slapp Hans Pauli Samuelsen á vøllin, og bert fimm minuttir seinni, hevði hann lagt upp til seinna útjavnandi málið hjá vertunum. Málskjúttin bleiv hin innskifti leikarin, Arnbjørn Hansen.
Restin av dystinum royndu bæði liðini seg, men tá TB blivu noyddir til at fremja sína seinastu útskifting, bleiv munurin størri, og nærum hvørt álop hjá vertunum bleiv til ein stóran møguleika. Hendan støðan helt fram, men ikki fyrr enn fýra minuttir áðrenn dystarlok, eydnaðist heimaliðnum at skora aftur. Hesaferð var tað Hans Pauli, sum við einum framúr vøkrum fluktara, høgdi bóltin í síðunetið, til endaligu støðuna 3-2 til EB/Streym. Aftur nú, hildu tey flestu, at TB høvdu givið skarvin yvir, men NEI, tvøramenn gevast aldrin, og beint undan dystarloki, var tað um reppið, at innskifti Poul Ingason javnaði. Eftir eina framúr temjing, bleiv hann tó akkurát ov seinur at skjóta, og sostatt náddi ein frelsandi tá, at sníkja seg fyri, og bjarga sundalagsmonnum ein kærkomnan sigur í oddastríðnum.
Niðurstøðan frá dystinum er tískil tann, at TB var omaná, inntil Arnbjørn og Hans Pauli komu inn, tí við so góðum offensivum kreftum, áttu EB/Streymur munin.
Spenningurin økist í botnstríðnum
Nú sjey umfør íresta av Effodeildini, eru TB á 19 stigum, eitt minni enn B68, og fimm minni enn NSÍ. TB hevur tó dystir eftir, móti báðum hesum, umframt ein móti grannunum fyri sunnan, FC Suðuroy. Hesin seinasti verður spældur í næsta umfari, og verður hann spældur 29. august í Vági.
Um okkara kempa eins væl, og teir gjørdu í dag, so sær undirritaði onga orsøk til, hví TB ikki klárar at halda seg omanfyri niðurflytingarstrikuni, tá síðsta umfar er spælt. Hvussu er og ikki, so verða seinastu umførini sera spennandi at fylgja.
Góða eydnu dreingir, og drívið á !!!


text:
Fyrr í ár tók Áki Egilsnes eitt stórt stig við at skifta KA í Akureyri í bestu íslendsku hondbóltsdeildini út við EHV Aue í 2. bundesligu í Týsklandi.
EHV Aue hevur leikt tveir teir fyrstu dystirnar í aðru bundesligu. Áki hevur verið á vøllinum, men hevur enn ikki fingið sítt fyrsta bundesligamál.
Í vikuskiftinum vann EHV Aue 26-24 (12-10) á Lübeck Schwartau á útivølli.
Í fyrsta umfarinum tapti EHV Aue 28-32 (14-19) fyri Essen, so talan er um tvey stig fyri tveir teir fyrstu dystirnar í 2. bundesligu hetta kappingarárið.
Í EHV Aue eru viðhaldsfólkini farin at telja niður til 6. oktober, tí tá kemur meistaraliðið, THW Kiel á vitjan í Aue í dysti í týsku steypakappingini.
THW Kiel hevur verið týskur meistari heilar 22 ferðir.
Danski málverjin, Niklas Landin er málverji hjá THW Kiel. Millum aðrar leikarar hjá THW Kiel kunnu nevnast norski Sander Sagosen og svenski Niclas Ekberg. Vónandi fær Áki Egilsnes góðan lut í hesum dystinum, ið fer at vera ein stór uppliving.


text:
Síðsta vika var ein serliga strævin vika. Ólavur hevur arbeitt nógv í seinastuni, og serliga hektiskt ta vikuna, og tað hevur kravt eitt sindur meira av mær á heimafrontinum. Eg merki so væl, tá ið Ólavur er her minni, tí vit mest sum hjálpa hvørjum øðrum við tí mesta heima, tá ið hann er komin heim frá arbeiði. So sum at koyra børnini í song, í bað, at gera døgurða, rudda av osv. Tað, at tað hevur verið so hektiskt, hevur heldur ikki verið gott fyri mína angist.
Tað allar ringasta er tó næturnar. Liam er 8 mánaðar nú, og fyri umleið einum mánaða síðani byrjaði hann at vakna so ofta um náttina. Hann er altíð vaknaður ofta, men hann byrjaði at bert vakna tvær ferðir, og svav sum heild væl.
Hann svevur sum oftast tveir lúrar um dagin, sum vara umleið 1-2 tímar í part. Hann fær fløsku áðrenn lúrarnar. Hann etur annars væl, tríggjar máltíðir um dagin, og sum oftast eina millummáltíð seinnapart.
Hann fer í song umleið kl 19, og sovnar sum oftast væl. Tá fær hann fløsku. Hann plagdi at sova til uml 1 um náttina, men nú er hann byrjaður at vakna kl 22.30, tá ið vit fara í song. Tað virkar eitt sindur sum hann forstýrast av okkum, tí hann svevur jú inni í okkara kamari. Eg eri byrjað at geva minni og minni bróst, so tá hann vaknar fyrstu ferð um náttina, gevi eg honum fløsku.
Men so ígjøgnum náttina kann hann gott vakna fleiri ferðir, er ringur at fáa at sovna aftur, og kann gott vera vakin í upp til ein tíma mitt á nátt. Hetta er sera, sera møðandi. At vakja um náttina má vera tann størsti tortururin sum er. Ella kanska har er okkurt, sum er verri, men tá ið man situr mitt um náttina og bara vil sova, og man ikki sleppur at sova- tað er í hvørt fall ógvuliga strævið.
Ná, men eg royndi so at leita mær hjálp á netinum, og las eitt sindur, fyri at finna útav, um nøkur onnur mamma upplivdi tað sama. Havi eisini tosa við aðrar mammur, sum siga, at tær hava uppliva tað sama. Tað eru nokk flestu mammur, sum uppá eitt ella annað tíðspunkt hava uppliva at teirra børn hava vakt um náttina. Eg minnist, at Eli plagdi eisini at vakna ofta um náttina nokk so leingi, men hvørki Eli ella Olivia hava verið vakin leingi og ikki sovnaði aftur.
Tað, sum eg læs meg fram til, var, at tá ið børn eru um 8-10 mánaðar aldur, uppliva tey seperatiónsangist. Hetta kemur av, at tey eru meira bevíst um teirra umheim. Harafturat byrja tey at blíva meira aktiv, byrja at duga meira. Hetta ger, at tey kanska hava trupult við at ordiliga fella til ró. Hetta saman við seperatiónsangistini ger, at svøvnurin um náttina kann verða forstýraður.
Liam er ógvuliga aktivur um dagin. Ógvuliga nógv er hent útviklingsmessiga hjá honum síðani hann bleiv hálvt ár, so tað forklárar nokk hansara óró um náttina. Harafturat hevur hann eisini fingið tvær tenn.
Men hvat hava vit so gjørt fyri at fáa tað lættari um náttina. Tað fyrsta er tíðin beint áðrenn Liam fer í song. Hon verður hildin so rólig sum gjørligt, og vit hava eina fasta seingjarrutinu, við blæu skift og lata í náttklæðir inni á wcinum, síðani fær hann eina fløsku, meðan hann liggur í okkara song, og verður so ruraður eina løtu, inntil hann durvar. Verður so lagdur í sína song. Onkuntíð reisir hann seg upp aftur, og tá verður hann líka tikin upp og ruraður aftur, inntil hann fellur heilt til ró, og er so gott sum sovnaður. Síðani er tað sjálv náttin. Av tí at eg eri heilt givin at geva bróst (hann boppaði fleiri ferðir um náttina), gera vit nú ístaðin tvær fløskur av erstatningsmjólk, tá ið vit fara í song. Eina við 180 ml og eina við 150 ml. So balla vit tær inn í dýnu og teppi fyri at halda hitanum, og Liam vaknar sum oftast tá ið vit fara í song, ella beint aftaná. So fær hann 180 ml tá, kemur yvir í okkara song, og svevur hjá okkum restina av náttini. Tá ið hann vaknar aftur uml kl 3 fær hann 150 ml fløskuna. So hugsa vit at minka seinnu fløskuna niður í lítið og einki, so hann venur seg av við tað, og kanska bara vaknar eina ferð. Men tað fáa vit at síggja.
Og so tað týdningarmiklasta! Tað er, at Ólavur tók eitt sindur yvir í nakrar dagar. Vit hava allatíð verið bæði um Liam um dagin við blæuskifting og at geva mat osfr. men um náttina havi eg havt hann, sjálvsagt vegna tað at Ólavur arbeiðir og skal upp tíðliga, og at eg havi givið bróst. Men eg var simpulthen so útlúgvað, at tað var einki annað at gera at lata Ólavur taka yvir. Og tað gekk simpulthen so væl! Tað hevur alvorliga bjargað mær! Eg plagdi at sova so illa, tí eg vaknaði av hvørjum lítlum ljóði, sum kom frá Liam, men nú tá ið hann liggur hjá Ólavi, kann eg ordiliga sova djúpt og væl, og eg føli meg so nógv betri til passar.
So eg má siga, at tað gongur tann rætta vegin, og har er ljós fyri endanum av tunlinum!


text:
Ónskvøldið verður fjórða umfarið í Betri Deildini á skránni og tá verður tað oddaliðið, sum kemur á vitjan við Stórá.
B36 er komið væl frá byrjan í Betri Deildini og liggja á odda saman við hinum havnafelagnum, bæði við níggju stigum.
Meðan okur í TB hava trongd á at reisa okum eftir dystinum ímóti EB/Streymi, so kemur hvíta havnaliðið suður við skjáttuni fullari av sjálvsálitið. Ein av teimum vandamiklu monnunum á B36-liðnum er hálvi tvøramaðurin Meinhard Olsen, sum hevur gjørt trý mál. Fyrrverandi TB-leikarin Stefan Radosavljevic hevur verið við í øllum trimum dystunum higartil fyri B36, hann byrjaði teir fyrstu tveir og bleiv skiftur inn í seinasta dysti.
Sum okur skrivaðu fyrr í vikuni, so hevur TB gjørt leigusáttmála við KÍ um Meinhardt Joensen í tveir dystir, tað vil við øðrum orðum siga, at væntast kann at tað verður Meinhardt sum stendur millum stengurnar ónskvøldið.
Eftir dystinum ímóti EB/Streymi legði venjarin, Michael Winther ei heldur fingrarnar í millum – tað skal gerast betur, avrikið við Margáir var als ikki nøktandi. Vónandi kemur vend í holuni ímóti B36.
Tá B36 var á vitjan við Stórá í fjør vunnu teir 1-0. Síðani 2015 eru seks dystir leiktir við Stórá ímóti B36. Av hesum hevur TB vunnið ein, B36 vunnið fýra og ein er endaður javnt. Sum heild hevur ikki verið talan um stórsigrar av nøkrum slag flestu B36 sigrarnir eru við einum málið uttan tann frá 2015, tá B36 vann 3-1.
Seinasti sigur á B36 við Stórá var í 2017, tá teir vitjaðu í fimta umfari. Dysturin endaði 3-2, eitt av málunum tann dystin gjørdi Poul Ingason í evstu løtu. B36 hevði lagt seg á odda 2-0 við málum frá einum øðrum fyrrverandi TB’ara, Patrik Johannesen.
Vónandi verður tað eitt TB-lið sum hevur funnið røttu uppskriftina til at basa oddaliðnum.
Dysturin byrjar við Stórá klokkan 19:00. Hann verður eisini vístur á TV.fo á R2.
Mynd: Bjarni Nygaard


text:
Hevur tú ongan posa eftir?
IRF ber nýggjar posar út í viku 12 og 13. Í viku 12 verða grá rull borin út, og í víku 13 verða tey hvítu rullini borin út.
Broytingaruppskot í byggisamtyktini hjá Sumbiar kommunu
Ætlan er at broyta ein part av matrikul 70 í Víkarbyrgi frá at vera "H, Landbúnaður" til "I, Summarhús".
Hjartastartarin í Lopra er fluttur
Kommuna hevur avgjørt at flyta hjartastartaran í Lopra, soleiðis at hann er meiri atkomuligir.
Fundarfrásøgn frá bygdaráðsfundinum 28. desembur 2020.
Fundarfrásøgn frá bygdaráðsfundinum 28. desembur 2020, er løgd út á heimasíðuni.
Fundarfrásøgnin frá bygdaráðsfundinum her.
Sumbiar Kommuna
Broytingar í innsavningini um høgtíðina
Niðanfyri er yvirlit yvir, nær húsarhaldsposarnir verður heintaður um høgtíðina.
Mikudagin, 23. desembur : Lopra, Akrar, Leiti, Sumba.


text:
Gjald skal latast til landskassan av skrásetingarskyldigum motorakførum heimahoyrandi her á landi og av síðu- og viðfestum vognum til hesi.
Vektgjald verður at rinda av øllum gjaldskyldugum akførum. Av gjaldsskyldugum akførum, ið eru lagað til at nýta aðra drívmegi enn bensin, verður harumframt rindað eitt útjavningargjald.
Um vektgjald
Vektgjald verður tilskrivað tvær ferðir um árið, og fellur til gjaldingar 2. januar og 1. juli. Verður gjaldið ikki rinda rættstundis, kann Akstovan áleggja eitt mánaðarligt áminningargjald á kr. 150,-. Áminningarskriv verður sent tvær ferðir í hvørjum hálvári, og er vektgjaldið tá ikki goldið, verður skriv sent til løgregluna um at taka nummarspjøldrini.
Upphæddin verður ásett eftir útláti, nýtslu, vekt og drívmegi.
Mannagongd fyri sendingum av vegskattakrøvum
Gjald umvegis netbankan
Um goldið verður umvegis netbankan skal ein gera soleiðis:
Far inn á flytingar, vel inngjaldskort. Tøppa upphæddina inn, og tøppa síðani tølini, sum standa niðast á inngjaldskortinum inn. Legg til merkis at 71 stendur inni frammanundan.
Um eigarin hevur GS-avtalu við peningastovnin, má nýggj avtala leggjast inn tá akfarið skiftir eigara.
Umhvørvistalvan er galdandi fyri akfør sum eru skrásett í Føroyum eftir 1. januar 2019 og eru roknað eftir WLTP útrokningarháttinum
Umhvørvistalvan er galdandi fyri akfør sum eru skrásett í Føroyum eftir 1. januar 2017 og eru roknað eftir NEDC útrokningarháttinum
Vektgjaldstalvan er galdandi fyri akfør sum eru skrásett í Føroyum áðrenn 1. januar 2017
Persónbilar, hýruvognar, motorsúkklur og bussar verða roknaðir eftir eginvekt.
Vøruvognar, lastvognar og legu og viðfestisvognar verða roknaðir eftir heildarvekt.


text:
Persónsupplýsingarpolitikkur fyri nýtslu av heimasíðuni
Í hesum persónsupplýsingarpolitikkinum fært tú svar uppá, hvørji vit eru, hvussu vit savna, goyma og nýta tínar upplýsingar, og hvørji rættindi tú hevur hesum viðvíkjandi.
Sp/f Appnet
Gjørðabrekka 4
FO 950 Porkeri
V-tal: 595217
Telefon: 89 80 48
Teldupost: appnet@appnet.fo
Tá ið tú sendir okkum eini boð umvegis heimasíðuni, ella t-post innsavna vit upplýsingar um teg.
Endamálið við viðgerðini av tínum upplýsingum er at svara boðum, sum tú sendir okkum umvegis heimasíðuna, ella t-post.
Viðgerðin av tínum upplýsingum verður gjørd við heimild í §8, stk. 1, nr. 1 í dátuverndarlógini.
Tá ið tú sendir okkum eini boð gjøgnum heimasíðuna, ella t-post verða boðini goymd í eini CRM skipan. Skipanin eitur HubSpot, ið heldur til í USA. Privatlívspolitikkin hjá HubSpot kanst tú lesa her: https://legal.hubspot.com/privacy-policy
Vit goyma persónupplýsingar um teg, so leingi hetta er neyðugt til at røkja endamálið við viðgerðini av teimum. Hava vit einki samband við teg í 18 mánaðar, verða persónupplýsingarnar strikaðar.
Upplýsingarnar vera tó goymdar í longri tíðarskeið, um hetta er álagt í aðrari lóggávu.
Vit brúka kennifílar á heimasíðuni til tess at betra um tænastuna á síðuni. Hetta til tess, at gera heimasíðuna meira ítøkiliga og viðkomandi fyri brúkaran. Brúk av kennifílum verður heimilað í ítøkiligum samtykki, sum altíð kann takast aftur.
Tú kanst lesa meira um kennifílar/cookies nýtsluna á heimasíðuni hjá Appnet her.
Sambært dátuverndarlógini, hevur tú nøkur rættindi í samband við viðgerðina av tínum persónupplýsingum. Tú kanst m.a. Fáa upplýst, hvørjar persónupplýsingar vit hava um teg, fáa upplýsingarnar strikaðar, undir ávísum treytum.
Ynskir tú at gera eitt av tínum rættindum galdandi, skalt tú gjøgnum teldupost venda tær til datuvernd@appnet.fo Vit seta okkum tá í samband við teg um hvørji rættindi tú ynskir at gera galdandi, umframt at staðfesta tín samleika.
Tú hevur rætt til at biðja um innlit í teimum persónupplýsingum, sum vit viðgera um teg. Tað merkir, at tú kanst spyrja okkum um, hvørjar persónupplýsingar vit viðgera, til hvat endamál v.m.
Tú hevur rætt til at mótmæla, um tú ert ósamdur í, at ein í ítøkilig viðgerð fer fram. Tað merkir, at upplýsingarnar framhaldandi kunnu nýtast til onnur møgulig lóglig endamál.
Tú kanst biðja um at fáa persónupplýsingar rættaðar, sum tú ikki meinar eru rættar.
Tú kanst biðja um at fáa persónupplýsingar strikaðar, sum tú heldur, at vit ikki skulu ella kunnu hava skrásettar. Hesin rætturin er ikki endaligur, av tí at ávísar persónupplýsingar ikki kunnu strikast orsaka av aðrari lóggeving, ella um avtala og endamál geva rætt til at goyma persónupplýsingarnar
Tú kanst biðja um, at viðgerðin av persónupplýsingunum verður avmarkað. Tað merkir, at persónupplýsingarnar ikki vera strikaðar, men at tær eru nágreinaðar, at tær ikki kunnu viðgerast og at atgongdin til at lesa tær er skerdur.
Tú hevur í summum førum rætt til at fáa tínar persónupplýsingar, sum tú sjálvur hevur givið okkum, fluttar til tín í einum skipaðum, vanliga nýttum og teldutøkum sniði.
Tú hevur rætt til ikki at verða profileraður, uttan so at hetta er avgerandi fyri, um ein avtala kann gerast.
Um viðgerðin av tínum persónupplýsingum er grundað á títt samtykki, hevur tú til eina og hvørja tíð rætt til at taka títt samtykki aftur.
Um tú velur at taka títt samtykki aftur, ávirkar tað ikki løggildið av okkara viðgerð av tínum persónupplýsingum fram til afturtøkuna. Um tú tekur títt samtykki aftur, hevur tað bert virknað fyri framtíðina.
Hevur tú spurningar viðvíkjandi viðgerð av tínum persónupplýsingum, ert tú vælkomin at seta teg í samband við okkum á datuvernd@appnet.fo
Um tú ert ónøgdur við okkara viðgerð av tínum persónupplýsingum, kanst tú bera eina klagu til ella seta teg í samband við Dátueftirlitið. Sambandsupplýsingarnar hjá Dátueftirlitinum finnir tú her: https://dat.fo


text:
Eitt panel við ítróttarjournalistum gjørdi í gjár sína tilnevning til ársins ítróttarbragd hjá Kringvarpinum, og har fekk rennarin Bjørk Herup Olsen 4 stig og endaði á einum deildum fjórða plássi. Hon er í góðum selskapi við tað at Pál Joensen (svimjing), Katrin Olsen (rógving) og Joan Bláfoss (triatlon) gjørdust ávikavist nummar 1, 2 og 3, meðan greipuvinnararnir í fótbólti hjá monnum, EB/streymur, fingu eins nógv stig sum Bjørk á fjórða plássinum.
Í dag kemur so ein atkvøðugreiðsla hjá Kringvarpinum, har føroyingar kunna atkvøða fyri tí íðkara, tey halda hevur uppiborið heiðurin fyri ársins ítróttarbragd.
Frælsur Ítróttur Føroya ynskir Bjørk tillukku við nomineringini, og heldur at Bjørk væl og virðiliga hevur uppiborið henda heiður fyri tað harða arbeiðið hon hevur lagt í sína venjing og tey góðu úrslitini hon hevur fingið við 13 føroyskum metum, 2 danmarksmeistaraheitum og luttøku á donskum ungdóms landsliðið í 2008.


text:
- Vit hava vatntanga, streym, trýstluft og dampreins og annars alt, sum vit skulu brúka í arbeiðnum. Hetta hava vit alt í bilinum, sum vit koyra út við. Tað einasta, sum viðskiftafólk skulu hugsa um, er at hava bilin opnan, so vit fáa gjørt okkara arbeiði.
Tað siga tveir 23 ára gamlir vinmenn, sum hava verið í Birmingham og lært seg at gera bilar reinar. Ungu menninir eru Magnus Madsen og Tóri Nattestad, sum eru farnir í holt við fyritøkuna, teir rópa Bilreins. Hetta er samstundis fyrsta flytbara bilreins í Føroyum, ið serliga vendir sær til persónbilar og vørubilar.
Hetta merkir, siga teir, at viðskiftafólk sleppa undan at koma til teirra við bilinum fyri at fáa bilin reinsaðan. Teir koma á staðið og tað einasta, fólk skulu gera, er at ringja ella senda teldupost, so syrgja teir báðir fyri rest.
Í fjør heyst búnaðist tankin at fara í holt við eitt hvørt virksemi saman, og teir komu eftir, at ein møguleiki kanska var at fara út at reinsa bilar. - Tað er útbjóðarar á marknaðinum, sum veita slíka tænastu, men tað er eingin, sum hevur flytbara tænastu, og hetta síggja vit sum ein møguleika, siga teir.
Men, áðrenn Magnus Madsen og Tóri Nattestad fóru í gongd, fóru teir fyrst at leita eftir skeiðum í bilreinsi ,og valið fall á Birmingham í Onglandi. - Hetta skeiðið tiltalaði okkum mest, tí tað tóktist sum eitt veruligt kvalitetsskeið, ið eisini kostaði fitt av peningi.
Teir siga, at skeiðið tók eina viku og bygdi bæði á teori og praksis. Í endanum av skeiðnum skuldu teir eisini upp til roynd, og her fingu teir báðir prógv í tí, sum rópt verður “mobile detailing”. Magnus Madsen og Tóri Nattestad siga, at teir lærdu óføra nógv í Birmingham, og her fingu teir bæði royndir og førleika at fara í holt við sína fyritøku.
Í sínari tænastu hevur Bilreins fýra pakkar, har hin fyrsti og bíligasti er bilvask uttan, har eisini verður vaskað undir hurðar og millum felgur. Hin størsti og dýrasti pakkin er bilreins bæði uttan og innan, har farið verður um allan bilin og eisini í motorrúmið.
- Her verður bilurin næstan sum nýggjur innan, og tú finnur ikki støv nakrastaðni. Vit taka ikki setrini úr bilinum, men vit taka alt, sum er undir setrunum og við síðuna av setrunum. Eru blettir á setrum ella innan í bilinum annars, verður tað eisini tikið – ja, sjálvt pedalirnir fáa helst eisini ein umgang.
Magnus Madsen og Tóri Nattestad siga, at við tí størsta pakkanum verður motorurin dampreinsaður. Allur skitturin á motorinum og í motorrúminum annars verður loystur, og síðan verður turkað við klúti eftir bæði motori og motorrúmi, soleiðis at motorurin frá at vera skitin nú fer at lýsa upp í motorrúminum, siga teir báðir.


text:
Maiken Olsen er sett í starv sum leiðari fyri Økistænastuna fyri Sandoyar sýslu, og hon tekur við starvinum hin 1. oktober 2021.
Tað skrivar Facebook-síðan hjá Sands kommunu fyri løtu síðan.
Maiken Olsen er 49 ára gomul, útbúgvin sjúkrarøktarfrøðingur. Hon er master í kliniskari sjúkrarøkt og hevur diplom í leiðslu.
- Hon hevur drúgvar starvsroyndir innan eldraøkið, bæði í Danmark og Føroyum. Hon hevur eitt nú verið deildarleiðari og økisleiðari innan eldraøkið í Sandoynni, skrivar Sands kommuna á Facebook.
Seinastu sjey árini hevur Maiken Olsen verið eindarleiðari í Heilsu- og Umsorganartænastuni, og hon hevur verið við til at yvirtikið og ment eldraøkið í Tórshavnar kommunu.


text:
- 26 novembur 2020
"Kvikk" og bilparkin hjá Benadikt
Tað sonevnda Hundabrævið er skrivað millum 1350 og 1400. Brævið er um hundahald í Føroyum, og har verður skrivað, hvussu mangir hundar – seyðahundar, lírahundar og fuglahundar - eru loyvdir í teimum ymisku bygdunum, men bygdin Gjógv er ikki nevnd í hesum fyrsta yvirlitinum. Hundabrævið er soleiðis eisini ein týdningarmikil kelda til at staðfesta aldurin á fleiri bygdum.
Tað eru nógv orðafelli, har orðið hundur er uppií, men eitt av hesum mongu orðafellunum, ið ikki standa í orðabókum, havi eg frá Dia í Jákupsstovu. Tað brúki eg mangan, og tað er kent í bygdini. Tað stavar frá tí tíðini, tá ið gjáarmenn – saman við eiðis- og funningsmonnum – arbeiddu veg í 1950/1960unum. Summir dagar vóru strævnari enn aðrir, og arbeiðsformaðurin kundi eisini koyra harðari á enn annars, og so kundi vera spurt, hvussu tað var í dag. Ein dagin fekk Dia spurningin: “Nú Dia, hvussu var í dag?” – Eg minnist so væl svarið hjá Dia: “Hundur í dag, gamli!” Tað vil siga, at tað gekst illa – var strævið. Eisini minnist eg, at vit ungu tóku hetta orðafellið til okkara og brúktu tað í heilum (mest í spølni): “Eg sigi sum Dia, hundur í dag!” Orðafellini - “tað gekk av hundanum til” – “hundalív” – “spæla hund” – “hundakunstir” - kenna vit væl, og tey vera nógv brúkt, men eg haldi meg til Diasa - “hundur í dag!” – tí eg haldi tað vera so fitt og minnir meg aftur á tann fitta, lívsglaða og serstaka persónin, Dia í Jákupsstovu.
Eivind Weyhe, málfrøðingur, hevur skrivað eina áhugaverda grein um “Hundatáttin”, sum í mestan mun er ein uppreksan av hundanøvnum í Kollafirði. Eivind vísir eisini til eina uppskrift úr Fugloy um Hundatáttin. Eg loyvi mær at “læna” eitt sindur úr hesi greinini, tí hon viðger eisini hundanøvn, sum hava verið og lutvíst eru við Gjógv. Hann sigur m.a., at ikki verður skilt millum - ir og - ur í ending, og at tað oftast er skrivað - ir, til dømis Snærir, Fløjir, Haddir, Jørtir, men Falkur og Frammur, og so heldur hann fram: Samanumtikið eru nøvnini á hundum hesi, her endurgivin í normaliseraðum líki: Blakkur, Floyur (Fløyur), Frammur, Hjørtur og Snarur. (Her havi eg bara valt tey nøvnini burturúr, ið eru brúkt við Gjógv).
Nú fari eg at royna at nevna tey hundanøvn, sum hava verið brúkt við Gjógv, og byrjað verður har heimi norðan fyri Ánna. Hetta er sjálvsagt bara eitt leysligt yvirlit, sum eg havi sett upp, men eg havi eisin i spurt meg fyri. Er eitthvørt komið skeivt fyri, og manglar okkurt, so vil eg gjarna frætta.
Hjá Ritu og Kristiani í Gamla Pakkhúsi: Pia
Heimi í Horni: Søk - svartur/spakur hundur. Tey fingu hann úr Gøtu.
Hjá Pól Jóhannesi í Bíggjarlagnum: Kvikk
Kvikk endaði sínar dagar á ein sjáldsaman hátt. Nýggjársaftan høvdu og hava hundar tað ikki gott. Tað eru hesi ólukku skotini, ið teir ræðast. Hvør minnist ikki teir hvøllu brestirnar av “kinesarum”. “Kinesararnir” gjørdu enda á Kvikk. Hann var so bangin eina nýggjársaftansnátt, at hann leyp út ígjøgnum loftsvindeygað í heimara enda og doyði.
Hjá Sigurdi í Bíggjarlagnum: Rúna
Hjá Esther og Jógvani á Fløtti: Lassie (Lassi?)
Á Gamla Fløtti: Sivert á Fløtti hevði fyrst eina tík, ið æt Freja og seinni eina, ið æt Lona.
Á Rætt: Blakk
Blakkur: Í norrønum skaldamáli kann blakkr vera heiti á hesti, og í norskum er tað vanligt hestanavn (tá vanliga bundið). Tað er leitt av lýsingarorði, ið sipar til lit (mest á hesti), t.d. gulbrúnt, bleikt og illlitt grágult, men eisini døkt brúnt (t.d. um lit á bjørn). (Eivind Weyhe)
Í Stólpa: Snar og Fram
Snarur: Av lýsingarorðinum snarur (Eivind Weyhe).
“Gamli Jákup” (f. 1873) hevði ein hund, ið æt Snar. Jákup var røktingarmaður í Líðini. Ein dagin í lembingini, ið Jákup fór burtur í haga, hevði hann læst Snar inni heima við hús, tí hann vildi ikki hava hann at forstýra seyðin í lembingini. Tá ið Jákup var komin Eystur á Dal, er Snar knappliga í hølunum á honum. Onkur hevði av óvart lovað honum út, og so hevði hann elt slóðina hjá Jákupi líka Eystur á Dal. Jákup gav honum ein umgang, og eftir tann dag gjørdi Snar hetta ikki aftur.
Jákup í Stólpa (f.1929), ið eisini røktaði í Líðini, hevði ein hund, sum æt Fram.
Frammur: Leitt av hjáorðinum fram og sipar tá helst til eginleikan “framfýsin” (Eivind Weyhe).
Pætur í Stólpa og Jona á Klá hava nú ein hund, ið eitur Fram.
Á Grótheyggi: Justinus á Grótheyggi (f. 1882) hevði ein hund. Ein dagin, ið Justinus velti Heimi í Dalagerðinum og hevði sett seg niður á ein stein at hvíla seg, leyp hundurin knappliga á hann og beit hann í nakkan. Tað leikaði so mikið hart á, at Justinus drap hundin og kom aftur at húsum við ongum hundi. Eingin, ið eg havi tosað við, minnist navnið á hundinum. Minnist nakar navnið??
Hjá Debusi: Kom(m) (úttalast Komm), Trofast og Lítli Trofast.
“Gamli Debus” (f. 1856) hevði ein hund, sum æt Kom(m).
Sofus Debes (f. 1896) átti fyrst ein hund, ið æt Trofast, men hann bleiv skotin, tí hann hevði lopið á onkran. So fekk Sofus sær ein annan hund, ið bleiv kallaður Lítli Trofast. Ein dagin hoknaði Lítli Trofast niður uttan fyri úthurðina hjá Debusi og doyði. Eftir tað hevði Sofus ikki hund.
Í Gortru: Hjørtur
Dýranavn brúkt sum hundanavn. Eisini brúkt sum mansnavn (Eivind Weyhe)
Í Sámalsstovu var ein hundur , ið æt Trofast, men hann kom nógv seinni enn Trofast hjá Sofusi
Hjá Petur Kristiani: Snapp
Tað var mest Jens Petur (f. 1915), ið hevði hundin sum kelidýr. Jens Petur lærdi hann ymiskt - sum t.d. at lyfta labban fram og “biðja góðan dag”, um tú rætti hondina fram ímóti honum.
Á Teigunum í 1950unum: Vaps
Í Nýggjustovu: Snar
Snarur: Av lýsingarorðinum snarur (Eivind Weyhe).
Í 1943 (undir Krígnum) komu gassmaskur til Gjáar, og vóru tað Carl Johan Bech, djóralækni, og Dánjal Jákup Bærentsen, nýlærdur djóralækni, ið komu við teimum – við djóralæknabátinum “Tusk”. Við í ferðini var ein hundahvølpur – úr Haraldssundi – og Ejolvur á Skipinum var biðin um at bera hann niðan í Nýggjustovu, og hann so gjørdi. Dánjal Jákup Bærentsen segði við Ejolv: “Bið tey kalla hann Churchill!” Tað bleiv kortini Snar
Kristian Jákup og Ásdís hava nú ein hund, ið eitur Snar.
Í Jákupsstovu: Hadd
Haddur: Á fornmáli merkti orðið “hár á høvdi (serliga á konufólki). Sum hundanavn kann tað møguliga sipa til ullferð. (Eivind Weyhe).
Í Jógvansstovu: Køppur
(Sprotin) 1 hundahvølpur áðrenn hann fær navn, sova sum køppurin - 2 dreingjabarn áðrenn tað er doypt
Í Hoygarðinum (stuttligt navn): Spyr hann!
Hjá Klæmint Juul: Prikk. Teir høvdu eina tík umborð á sluppini “Acorn”, og hon hevði fingið ein hvølp, ið Klæmint Juul skuldi fáa. Hvølpurin var nokkso fitt vaksin, tá ið hann kom til Gjáar. “Acorn” man ikki hava sett nakran av við Gjógv tá, tí hvølpurin kom av Eiði. (Helst hevur tað verið ókyrt).
Hjá Kristiani á Rætt: Floy (Fløj)
Norrønt hevði lýsingarorðið fleygr - “sum kann flúgva, skjótur.” (Eivind Weyhe).


text:
Sambært søgnini eitur fyrsti maður, ið setti búgv í Tórsvík (Hósvík, í Toftum), Tórur, og eftir honum hevur bygdin fingið navn. Tórur sigst vera komin higar, tá ið Haraldur hárfagri var uppi á døgum, og við sær hevði hann fleiri tænastufólk; fleiri teirra læt hann seta búgv ymsastaðni har um leiðir at røkta ognir sínar, tí sambært søgnini legði hann meginpartin av sundalagsjørðini undir seg. Seinni sigst hann hava ognað sær Tórshavn, sum eisni fekk navn eftir honum.
Støðini, hann læt byggja, fingu vanliga navn eftir tí, sum eyðkendi plássið, til dømis varð Kollafjørður navngivin eftir mongu kollunum, ið eru har um leiðir. Selatrað fekk tó norska heitið eftir norska orðinum ”sæter”, sum tá ivaleyst hevur verið skrivað ”zeter”. Har læt Tórur tvey setur byggja (til tvey húski) á einum høvda niðri við sjóvarmálan, róptur norðari Høvdi. Plássið var ikki gott búpláss, men Tórur hevði valt tað, tí haðani sást væl út á hav, og nærkaðust ófriðarmenn, bar til at glaða til Tórsvíkar (Hósvíkar), haðani ikki sást til havs, og tí fingu tey har góðar stundir at tryggja seg fyri vandanum.
Andreas Weihe: “Søga og søgn”, 1933
Marianna Debes Dahl týddi úr donskum


text:
Sudan
Sudan (arábiskt; جمهورية السودان) er triðstørsta land í Afrika, men tað er av fátækastu og minst mentu londum í heiminum. Stórir landspartar í Sudan hava verið meint raktir av turki og hungursneyð seinastu árini.
SøgaEdit
Sunnan fyri gamla Egyptaland var Nubia. Frá um 2000 f.Kr. til 1600 f.Kr. ráddu egyptar har. Ovara Nubia æt Kusj. Hesar øldirnar kyknaði rík og sermerkt mentan í landslutinum Kerma, og eina tíð vóru kusjittar mest sum frælst fólk. Frá uml. 1500 f.Kr. til 900 f.Kr. legði Egyptaland aftur Nubia undir seg, og egyptar floymdu inn í Nubia. Men so viknaðu egyptar og mistu ræðið. Kusj kom fyri seg aftur, og høvuðsstaður varð bygdur til Napata norðanfyri fjórða fossin í Nilá. Frá 770 f.Kr. til 716 f.Kr. lupu tveir kusjittiskir herhøvdingar á Egyptaland, róku valdsharrarnar frá, tóku sjálvir valdið, og høvdu ræðið til 671 f.Kr. Tá ið kusjittiska yvirvaldið í Egyptalandi viknaði, flutti kusjittmentanin seg suðureftir, og høvuðsstaður gjørdist nú býurin Meroe. Um hetta mundið verður farið at nýta jarn í Nubia. Í t.d. Meroe var nógvur jarnmálmur og nógvur viður. Leirkeralistin og metalsmíðið í Meroe eru víða gitin.
Fyri 300 f.Kr. vóru kusjittar í Sudan bundnir at handlinum við Egyptaland. Um 300 f.Kr. fluttu teir høvuðsstaðin til Meroe, sum var longri suðuri, og funnu sær aðrar handilsvegir. So hvørt sum kongstíkið vaks, skapaðu kusjittar eina mentan, sum fór longri burtur frá egyptisku mentanini. Sum tíðin leið, gjørdu kusjittar sær eina skrift burtur úr egyptisku hieroglyfunum, ið eingin enn dugir at týða. Meroe gjørdist stórbýur við borgum, templum og sethúsum. Henda mentan varð nevnd tann meroitiska. Meroitisku kongarnir vóru virdir sum hálvgudar og eru jarðaðir í pýramyduskapaðum gravum, sum líkist egiptisku pýramidunum. So hvørt sum meroitiska mentanin kom fyri seg, fingu kusjittar størri virðing fyri sínum egnu gudum enn fyri teimum egyptisku. Enn tann mætasti meroitiski gudurin var ljóngudurin Apedemek.
PolitikkurEdit
ShariaEdit
Islamiska stýrið í Norðursudan setti í verk sharialóggávu í 1983. Tá Sudan í 2009 varð býtt sundur í Suðursudan og Sudan, lovaði Omar Hassan al-Bashir, forsetin í norðara partinum, sum í dag er Sudan, at tjóð hansara skuldi handhevja sharialógirnar strangari frameftir. Fyri fyrstu ferð í 2014 síðan nýggj revsilóg varð sett í verk í Sudan í 1991 er eitt fólk dømt til deyða fyri trúarskifti [2]. Dómurin varð feldur í rætti í høvuðsstaðnum Khartoum í mai 2014. "Vit góvu tær tríggjar dagar at avnokta trúgv tína, men tú heldur fast við ikki at venda aftur til Islam. Eg dømi teg til deyða við heinging", segði dómarin Abbas Mohammed Al-Khalifa [3]. Tann 27 ára gamla Meriam Yehya Ibrahim varð eisini dømd fyri ótrúskap, tí hjúnarband hennara við kristnan mann verður ikki góðkent í Sudan. Revsingin fyri hetta brotið var 100 koyrlasløg. Kvinnan er við barn og komin í áttanda mánað. Dómurin bíðar tó, til barnið er borið í heim. Sambært Al Jazeera er pápi hennara muslimur úr Sudan, og mamman er ortodoks kristin úr Etiopia. Kvinnan hevur tikið við trúgv mammu sínar og er gift kristnum manni. Tá hon í rættarhølinum varð avhoyrd, noktaði hon, at hon hevði skift trúgv. Hon greiddi frá, at "hon altíð hevði verið kristin og ongantíð hevði skift trúgv" [4].
2019 new president Ahmed Awad Ibn Auf.
InnanlandsstríðEdit
Óstøðug viðurskifti eru í sudanska landspartinum Darfur. Vápnaða stríðið í Darfurlandspartinum byrjaði í 2003, tá Sudanska Frælsisørslan, nevnd SLM/A, og Rættvísis- og Javnrættindarørslan, nevnd JEM, fóru at kríggjast móti stjørnini í Sudan. Og tað hevur ikki gingið stillisliga fyri seg; morð, rán, og dráp hava merkt stríðið. Grundgevingin fyri álopinum var, at stjørnin í Sudan tók sudanesarar av arábiskum uppruna fram um sudanesarar av ikki-arábiskum uppruna. Sudanska stjørnin og JEM skrivaðu undir friðarsáttmála í 2010, men avtalan helt ikki. Støðan er tó meira fløkt enn so, stríðið er eisini um at fáa bestu landbúnaðarjørðina, umframt annað. Omar Bashir er eftir øllum at døma einasti einaræðisharri í heiminum, sum enn situr við valdið, hóast hann hevur ábyrgdina av, at fleiri hundraðtúsund folk eru tikin av døgum. Omar al-Bashir verður sjáldan nevndur í sambandi við menniskjaligu tragediuna í Darfur landspartinum, hóast hann er høvuðspersónur.
FólkiðEdit
Fyri norðan er fólkið muslimskt og talar arábiskt, í miðjum landi og fyri sunnan búgva mong fólkasløg, ið tala afrikonsk mál og hava ymsar afrikanskar átrúnaðir, nøkur eru eisini kristin. Stríð ímillum fólkið fyri norðan og sunnan hevur verið atvold til drúgvt borgarakríggj.
Nubiar fyri norðan byggja ferhyrnd hús úr sólturkaðum tigulsteini við flatari tekju. Nubanar, bøndur í hálendinum í Miðsudan, byggja rundar smáttur av træstreyrum, grasi og hirsuhálmi, tekjan er strýtuskapað. Mong ættarfólk lívbjarga sær við at halda dýr og eru alsamt á ferð eftir nýggjum beitilendi. Fleiri dýr, maður eigur, mætari og virðingarverdari er hann ímillum ættarfólkið. Borgarakríggið hevur volt flakkfólkinum miklan skaða, nógv beitilendi er farið fyri einki, og gomlu ferðaleiðirnar eru stongdar. Dinkaflakkfólkið, eystan fyri Nilá, livir av at halda neyt.
Síðan Sudan gjørdist sjálvstøðugt ríki í 1956, hevur muslimska stjórnin í Khartoum roynt at noyða fólkið í landinum at taka við islam. Hetta hevur elvt til borgarakríggj og hungursneyð.
BúskapurEdit
Meginparturin av fólkinum býr fram við Nilá og veitir vatn úr ánni á akrarnar. Tveir triðingar av fólkinum liva av landbúnaði, høvuðsgrøði er bummull, jarðnøtir, arábagummi, hirsa og dadlur. Myndugleikarnir hava sett í verk stóra vanveitingarverkætlan til tess at menna landbúnaðin.
LandafrøðiEdit
Sjá eisini Khartoum og landslutir í Sudan
Nilá rennur ígjøgnum landið, og mesta fólkið býr í fruktagóða lendinum fram við ánni. Steinoyðimørk er fyri norðan og mýrilendi fyri sunnan. Stórir landspartar í Sudan eru alt ov turrir til, at fólk kann búgva har, og ónýtiligir sum dyrkilendi. Stór akurlendi eru oyðiløgd í borgarakrígnum.
Hygg eisini atEdit
KeldurEdit
- ↑ https://www.cia.gov/library/publications/the-world-factbook/geos/su.html
- ↑ http://america.aljazeera.com/articles/2014/5/15/sudan-woman-getsdeathsentenceforapostasy.html
- ↑ http://www.cnn.com/2014/05/15/world/africa/sudan-christian-woman-apostasy/
- ↑ http://www.nrk.no/verden/kristen-kvinne-dodsdomt-i-sudan-1.11719754


text:
Herviligi Henry og kettjupkríggið
Bókaklubbin
- Síður: 96
- Útgávuár: 2017
- Upprunamál: enskt
- Innbinding: heft
- Rithøvundur: Francesca Simon
- Myndir: Tony Ross
- Týðari: Bergur Rasmussen
Hetta er bók nummar 23 um Herviliga Henry við fýra spildurnýggjum søgum: HERVILIGI HENRY OG HEVNDIN HJÁ SKRÍMSLADADDUNI, HERVILIGI HENRY SIGUR, SUM ER, HERVILIGI HENRY OG KETTJUPKRÍGGIÐ OG HERVILIGI HENRY OG HØNAN.
Les um tað eina tingið, sum Henry er bangin fyri; um tá ið Óða Óluva vitjar aftur; hvat hendir, tá ið Henry ger ein film um familju sína, og nógv annað í stuttligastu og mest forherðari bókini higartil.


text:
-
SunnudagurDKK 140,00 Rithøvundur: Kim Fupz Aakeson
-
Vitello skøvar ein bilDKK 98,00 Rithøvundur: Kim Fupz Aakeson
-
Vitello ynskir sær ein hundDKK 98,00 Rithøvundur: Kim Fupz Aakeson
-
Vitello fær eina ólekkra gentuDKK 98,00 Rithøvundur: Kim Fupz Aakeson
-
Vitello gongur við kníviDKK 110,00 Rithøvundur: Kim Fupz Aakeson
-
Vitello grevur eitt holDKK 110,00 Rithøvundur: Kim Fupz Aakeson
-
Vitello – fær ein fosturpápaDKK 98,00 Rithøvundur: Kim Fupz Aakeson
-
Vitello vil hava ein pápaDKK 98,00 Rithøvundur: Kim Fupz Aakeson


text:
2444.17 - Almennur etikkur
Skeiðsnummar
2444.17
Heiti
Almennur etikkur
ECTS
10
Fortreytir
Bachelor prógv ella samsvarandi við nóg mikið av løgfrøði
Endamál
Endamálið við skeiðnum er fyrst at gera tann lesandi tilvitaðan um etiskar spurningar, og hvussu hesir verða viðgjørdir úr einum moralfilosofiskum sjónarhorni. Síðan er endamálið, at næmingurin mennir sínar førleikar at allýsa filosofiskar fyritreytir og ábendingar, ið liggja aftanfyri lóggávu og lógaruppskot.
Innihald
Skeiðið miðar ímóti at lýsa, hvussu etiskir spurningar verða viðgjørdir frá einum moralfilosofiskum sjónarmiði. Í hesum høpi verður eisini lýst, hvat etisk argumentatión er, og hvørjum fortreytum hon hvílir á, og hvussu etisk argumentatión kann nýtast til at viðgera etiskar spurningar í nútíðarsamfelagnum. Grundleggjandi etiskar fatanir, so sum sinnalagsetikkur, konsekvensetikkur, dygdaretikkur og nándaretikkur, verða viðgjørdar, og víst verður á fyrimunir og vansar. Harumframt verður eisini komið inn á bioetikk, umhvørvis– og djóraetikk, tøknietikk, granskingaretikk og virkisetikk. Í sambandi við heimauppgávu skal næmingurin vísa, at hann við støði í omanfyri nevnda dugir at allýsa og viðgera ein trupulleika ella eitt evni við tilknýti til verandi ella ætlaða lóggávu.
Læru- og undirvísingarhættir
Fyrilestraundirvísing, kjak og aktiv luttøka hjá tí lesandi.
Læruúrtøka
Eftir lokið skeið skulu tey lesandi: • Duga at greiða frá høvuðssjónarmiðunum innan tey etisku ástøðini, tey hava lært á skeiðnum. • Skilja, hvat etisk argumentatión er, og hvørjum fortreytum hon hvílir á. • Duga at greina etiskar kjarnaspurningar. • Vera før fyri at kenna aftur og skilmarka etiskar spurningar í nýtíðarsamfelagnum. • Vera før fyri at taka støðu til etiskar spurningar á ein tilvitaðan og grundaðan hátt. • Duga at eyðmerkja og allýsa etiskar fortreytir, fatanir og tilsipanir, sum liggja undir lógum og lógaruppskotum.
Próvtøkuháttur
Skrivlig próvtøka á 5 tímar og heimauppgáva. Tað er treyt fyri at sleppa til próvtøku, at næmingurin hevur latið skrivligu heimauppgávuna inn. Uttanseturs próvdøming (saman við lærara). Heimauppgáva telur 1/3 av próvtalinum, skrivlig próvtøka 2/3. Fyri at standa skeiðið skal tann lesandi minst hava próvtalið 02 fyri uppgávuna og skrivligu próvtøkuna hvør sær.
Próvdøming
Uttanhýsis
Próvtalsstigi
7-talsstigin
Lestrarlisti
Tilfarssavn. Tilsamans umleið 800 síður eru pensum. Hartil kemur serstakt pensum, ið næmingurin sjálvur fær til vega í sambandi við uppgávuna.
Ábyrgd
Bárður Larsen


text:
Sunnudagurin er 3. og seinasti kappingardagurin í VU Spelen kappingini. Hetta er ein langur…
Regin Thomsen
-
-
Leygardagurin royndist eisini sera væl hjá føroyska hópinum sum kappaðist í VU Spelen. Ikki…
-
Sum so mangan til kappingar, bæði í Føroyum, men kanska serliga uttanlanda fella gomul…
-
Nú leygardagin er seinasta umfar av BETRI stórkappingini, og seinni sama dag verður okkara…
-
So eru ætlanin løgd fyri næsta umfar av BETRI Stórkappingini 2019, sum verður nú…
-
Nú eru úrslitini tøk og kunnu síggjast her: Stórkapping 1 (úrslit) Eitt føroyskt met…
-
So er tíðarætlanin klár og startlistar gjørdir til fyrsta umfar av BETRI Stórkappingini sum…
-
Nýggjarshálvmarathon, sum gongur fyri seg millum Fjarða og úteftir Skálafjørðinum, hevur í áratíggjir veri…
-
So eru stigini frá teimum báðum fyrstu umførunum av ‘BETRI’ vetrarkappingini 2018/2019 tald upp.…
-
Sum áður nevnt so er skrúgonga tað fyrsta á skránni sunnudag, og fyriskiparir vilja…


text:
Reglugerð
Matur/matpakkar:
85% av matpakkanum eigur at vera góður kostur. Dømi: Rugbreyð við viðskera, viðskerin til rugbreyði kann eisini vera sjokoláta viðskeri, ella smyrjiðsjokoláta, døgurða restir og grønmeti. Barni kann hava okkurt lekkurt í matpakkanum, men eigur tað bert at fylla 15%.
Saft/sodavatn:
ikki er loyvt at hava saft/sodavatn, /juice/sunkist við á stovnin, vit fáa vatn, mjólk + te munn at drekka hvønn dag + onkuntíð saft
Slikk/tyggigummi:
barni eigur ikki at hava slikk og tyggigummi við á stovnin. Til føðingardagar gera vit undantak, tá kunnu børnini bjóða eitthvørt.
Morgunsangur/morgunmøti:
Vit hava morgunsang/morgunmøti kl. 09.40, tá singja vit 2 til 4 sunnudagsskúla sangir og biðja faðirvár
Leikur við:
Ongar leikur við í Imba heimanífrá, í Imba eru nokk av leikum til øll børn at spæla við. Hetta er so, fyri at øll børn eru líka stillaði við leikum tá tey eru í Barnahúsinum Imba.
Súkklur, ið børnini eiga kunnu ikki koma inn í garðin.


text:
Maud Heinesen
Maud Heinesen fødd Brimheim, fødd 15. januar 1936 í Klaksvík, deyð 7. september 2005, var føroyskur rithøvundur. Hon vaks upp í Klaksvík, har hon gekk í barnaskúla og tók realprógv í 1952, fór so til Havnar og tók studentsprógv 1954. Í 1957 tók hon prógv sum 3-málsligur korrespondentur við Handilsháskúlan í Keypmannahavn, og í 1964 prógv til handilsfaklærara. Árini 1954-1955 arbeiddi hon sum læraravikarur í Klaksvík, seinni hevur hon undirvíst drúgt áramál á Føroya Handilsskúla og annars eisini arbeitt sum skrivstovukvinna í fleiri ár. Hon starvaðist í Føroya Landsstýri 1957-60, hjá Levi Lutzen 1962-63, hjá Landslæknanum 1963-74. Frá 1965 á Fróðskaparsetri Føroya, frá 1974 sum setursskrivari.[1]
Maud var gift við rithøvundanum Jens Paula Heinesen, sum var ein av virknastu rithøvundum í Føroyum. Maud gav út fyrstu bókina í 1974, tað var barnabókin "Marjun og tey", sum er týdd til íslendskt. Áðrenn tað hevði hon tó skrivað útvarpsleikin "Kvøldarleikur/ ella Hví var myrkt hjá Olevinu?", sum var lisin upp í útvarpinum í 1969.
Útgávur[rætta | rætta wikitekst]
- 1969 "Kvøldarleikur/ ella Hví var myrkt hjá Olevinu?" (Útvarpsleikur, sendur í Útvarpi Føroya, men ikki útgivin á prenti)
- 1974 Marjun og tey, barnabók
- 1993 Abbi og eg, barnabók
- 2000 Í vøggustovu við Helenu, barnabók
- 2004 Eg skal hava ein hund
- 2004 Likkulina og Likkudemus [2]
Harumframt komu fleiri søgur, sum Maud hevði skrivað, í Gluggan og Mín Jólabók.
Heiður[rætta | rætta wikitekst]
Í 2001 fekk Maud Heinesen Barnabókaheiðursløn Tórshavnar býráðs fyri barnaskaldskap sín við grundgevingini: "Maud Heinesen hevur á løttum livandi máli skrivað søgur til stór og smá børn. Søgurnar eru viðkomandi og mynda tíðina, tær eru skrivaðar í."[3]


text:
Aftursvar til Elsebeth viðvíkjandi spurningum frá Bill og Steffan
07. Mai 2021
Svarið...
Hvat kann gerast fyri at betra um tænastuna á ansingarøkinum?
07. Mai 2021
Stabilitetur og tryggleiki er...
Hví skal Húsalánsgrunnurin brótast niður?
07. Mai 2021
Tjóðveldi fer ikki tigandi at hyggja at, meðan samgongan eisini...
Sosialráðgevarafelagið og Starvsfelagið: Vísið barnaverndini virðing!
07. Mai 2021
Starvsfelagið átalar, at starvsfólk...
Tjóðveldisformaðurin á tunnum ísi
07. Mai 2021
Týsdagin 4. mai bleiv uppskotið um sonevndu ”screeningslógina” viðtikið á...
Er tað Kringvarpið ella Vaglið?
07. Mai 2021
Er tað Kringvarpið ella Vaglið, sum skal leiða Tórshavnar...
Heldur ongan enn vánaligan dagstovn
06. Mai 2021
Tað eru mørk fyri, hvat vit kunnu bjóða okkara...
Barnapsykiatriin má raðfestast hægri
06. Mai 2021
Barnapsykiatriin má raðfestast hægri ...
Tørvurin á rehabilitering í Føroyum innan almannaøkið?
06. Mai 2021
Almanna- og sosialpolitikkur -...
Tørvurin á rehabilitering í Føroyum innan heilsuøkið?
06. Mai 2021
Heilsupolitikkur - ...
Heilafelagið og framtíðin
05. Mai 2021
Síðan Heilafelagið varð stovnað í 1997, hevur felagið gjørt...
Hvar er virðingin fyri starvsfólkum og brúkarum á eldraøkinum?
05. Mai 2021
Maskinur skulu bjarga...
Satsa uppá at fyribyrgja vælferðarsjúkur fyri at minka um útreiðslurnar á heilsuøkinum
04. Mai 2021
Tað einasta...
NÝGGJ BÓK FRÁ LEIRKERINUM - Ezekiel!
04. Mai 2021
Nýggj bók frá Leirkerinum - EZEKIEL...
Er talan meira um tornarósusvøvn?
04. Mai 2021
Eins og flestu fegnaðist eg um røðuna hjá Høgna...
Skulu vit tora at droyma um, at hava heimsins besta heilsuverk í Føroyum?
04. Mai 2021
Í samband...
Smærri fyritøkur sleppa ikki framat
04. Mai 2021
Landsstýrismaðurin í samferðslumálum eigur at endurskoða útbjóðingina at gera tunnil...
JARÐARFERÐ Í USA - Kristoffur Munro!
04. Mai 2021
Kristiliga Tíðindatænastan - v/poul jóhan djurhuus,...
1. mai sum pallur fyri søgufalsan
03. Mai 2021
Á 1. mai dagshaldinum á Vaglinum í Havn, leygardagin,...
Betri umstøður til vælferðarøkið - styttið arbeiðsvikuna!
03. Mai 2021
Búskaparráðið legði í...
Stórhøll á Gyvursnesi
03. Mai 2021
Flott hondbóltsavrik í hesum døgum, sum vit øll kunnu fegnast...
Borgarstjórin skaðar Klaksvík við sínum svartskygni
03. Mai 2021
Líka síðan hann fyri nøkrum mánaðum síðan fyri fyrstu ferð...
Tað, ið ongin hevði trúð... – tað ber til! 1. maidagsrøða á Vaglinum
01. Mai 2021
Gott fundarfólk. Góðu verkafólk....
Samanhald, samhaldsfesti og stríðsandi - fyrsta maidagsrøða 2021
01. Mai 2021
Góðu verkafólk, góðu...
Fyrsti mai og valborgarmessa
01. Mai 2021
Fyri tjúgutrimum árum síðani var eitt rimmar val har vit...
Altjóða arbeiðaradagur – rættindi eru ikki nøkur sjálvfylgja
01. Mai 2021
Í dag...
Lántøkan eigur ikki at óvart á
30. Apr 2021
Tá núverandi andstø∂a, tey sum seinastu fýra árini sótu vi∂...
Andstøðan í Klaksvík talar at
30. Apr 2021
Tað er órógvandi og elvir til split og mistreysti, tá...
Nýggi umlættingar og rehabiliteringsdepilin - eitt stórt frambrot
30. Apr 2021
“Ein fevnandi favnur og...
Nær varð tað OK at vera keðiligur?
30. Apr 2021
Ídag er tað sjáldsamt at hoyra almennar...
Reka fólk úr bussunum
30. Apr 2021
At SSL á henda hátt heldur øll tey...
378 búðstaðir og 155 í gerð
29. Apr 2021
Óunniligir leikir handan politisku leiktjøldini endaðu eina spennandi avbjóðing...
Vit taka ikki avbjóðingina í nóg stóran álvara!
29. Apr 2021
Fyrr í ár legði eg uppskot fram um at styrkja...
Samanhangslóg í eygsjón
29. Apr 2021
Tað var eitt einmælt løgting, sum tók undir við uppskotinum...
Brúkarin í fokus - tá um ræður almennar tænastur
29. Apr 2021
Sosial- og almannapolitikkur - ...
Hvar vóru pallarnir?
29. Apr 2021
Eins og nú, hevur við jøvnum millumbili verið varpað ljós á støðuna...
Egið loftrúm og egnan radara
29. Apr 2021
Í 60'unum og 70'unum tóku vit ræði á havinum...
Ádú, ádú, Fólkaflokkurin
29. Apr 2021
Brandur Sandoy hevði fyrr í dag eitt lesarabræv, har hann...
Tað snýr seg um eitt alternativ til bankarnar
29. Apr 2021
Nógv umrøða hevur verið um uppskotið hjá mær og...
Heðin Mortensen atkvøddi sjálvur fyri at skifta ovara vøll frá fyritøkuni Laiderz
28. Apr 2021
Òfatuligt, at Heðin Mortensen...
Meina vit tað - ella ikki?
28. Apr 2021
Uppskotið um veðurlagslóg frá Ingilín D. Strøm úr Javnaðarflokkinum og...
Raðfesti vælferðina!
28. Apr 2021
Í Degi og viku umleið hálvan apríl var samrøða...
Ongin príshækking til Suðuroyar og Sandoyar
28. Apr 2021
Samferðslupolitikkur - Vit báðir samgongutingmenn, Erhard Joensen úr Sambandsflokkinum...
Arbeiðspláss á fiskavirkjum í vanda
28. Apr 2021
Tað er ein gøla, at samgongan letur upp fyri, at...
Heðin Mortensen atkvøddi sjálvur fyri at at brúka Laiderz til ovaravøll
28. Apr 2021
Òfatuligt,...
Manglandi visión í SSL-leiðsluni og vána telving millum politikkarar!
28. Apr 2021
Ja, orsaka!...
Ein útrætt hond um blokkniðurskurð
28. Apr 2021
Tíðin er væl og virðiliga búgvin at finna semju um...
OM-AÐALFUNDUR 2021 - tey ónáddu í nærumhvørvinum!
27. Apr 2021
___________________________________________________________________________________________________ ...
OM-AÐALFUNDUR 2021 - tey ónáddu í nærumhvørvinum!
27. Apr 2021
Kristiliga Tíðindatænastan - v/poul jóhan djurhuus, Glyvrar...
Álvarsom umhvørvisdálking frá vindmyllum
27. Apr 2021
Grøna og varandi vindorkan vísir seg ikki at vera...
Familjuráðgeving til foreldur
27. Apr 2021
Sosial- og almannapolitikkur - ...
Ternan SKAL sigla til Nólsoyar!
27. Apr 2021
Nú SSL leggur uppskot til broytingar til ferðaætlan til...
Affiliatión við minnilutar er problemfrítt, men eingin mannarættur (!)
26. Apr 2021
- Hetta er pátikin...
Hevur Astrup fingið alzheimers
26. Apr 2021
Tann 5/4 2019 vendi Astrup sær til Statsadvokaturin fyri...
Flaggrøða: kreppan vísir, hvørji vit eru
26. Apr 2021
Mentanarpolitikkur - Løgmaður flutti fram flaggrøðu í Kvívík...
Flaggrøða varaborgarstjórans: Føroyingar hava staðið øksl ímóti øksl
26. Apr 2021
Mentanarpolitikkur - ...
Farvæl til kraklingin og øðuna
24. Apr 2021
Besti fiskur okkara, seiðurin, er flestum kunnugt ikki...
Ternan SKAL SJÁLVSAGT sigla til Nólsoyar
23. Apr 2021
Nú ber av! SSL hevur lagt tíðindi út,...
Vil andstøðan hava politiskt stýrdar bankar?
23. Apr 2021
Vinnupolitikkur - Í tinginum í gjár var...
Sjálvandi er FSF politiskt
23. Apr 2021
Fótbóltur hevur altíð verið politiskur. ...
Politiskt undirhald størri týdning enn rúsevnistrupulleikar
23. Apr 2021
Politikkur - Kjakið...
Porkeri valt frá – hví?
22. Apr 2021
Tað er óskiljandi, at landstýrið hevur valt at síggja burtur...
Mínir kæru landsmenn: Latum okkum taka okkum saman í stundini!
21. Apr 2021
Tað er ongin ivi...
Rósa hevur fingið svar um hjálp til børn og ung við psykiatriskum diagnosum
21. Apr 2021
Sosial- og...
Krav um barnaváttan og annað verður samtykt
21. Apr 2021
Sosial- og almannapolitikkur - ...
Barnagjald til Almannaverkið
20. Apr 2021
Er tað rætt at krevja barnagjald fyri børn sum...
Lættar til føroyingin
20. Apr 2021
Samgongan hevur lagt fram uppskot at frítaka kampingspláss fyri meirvirðisgjald....
Felags rehabiliteringsdepil fyri land og kommunur
19. Apr 2021
Fríggjadagin lat nýggi demensdepilin upp á Tjarnargarði í...
Ein heildarloysn má finnast til børn og ung við psykiatriskum diagnosum
19. Apr 2021
Sosial- og almannapolitikkur -...
Politiska skipanin skal vita
19. Apr 2021
Í farnu viku sendi KvF Dokumentarin Meira enn bara vera...
Meirilutin í Rættarnevndini ynskir eisini barnaváttan
18. Apr 2021
Kæru landsmenn. Tað er ein stór misskiljing, at meirilutin...
Viðmerkingar til aftursvar hjá Elsebeth til fyrispurningin frá Eyðgunn.
16. Apr 2021
Viðmerkingar...
Veðurstova Føroya skal sjálvandi liggja í Klaksvík
16. Apr 2021
Sum borgarstjóri í Klaksvík vil eg staðiliga heita...
Føroyskt atgongumerki inn í ES, ella danskt atgongumerki at sita við stórveldini?
16. Apr 2021
Seinastu tíðina hava...
Tað ber ikki til at hugsa framtíðar loysnir á eldraøkinum uttan tøkni
16. Apr 2021
Viðmerking til tíðindabrot...
Hvalbiartunnilin: Tveir tunnilsmunnar og hvat so?
16. Apr 2021
Ferð eftir ferð síggja vit, at stórar og neyðugar íløgur...
Jákup Sverri for ikki á Føroya banka
14. Apr 2021
Jákup Sverri fór ikki á Føroyabanka ...
Nólsoyingar hava fingið nokk!!!
14. Apr 2021
Nólsoyingar krevja at fáa Ternuna aftur í fasta sigling,...
Ms Frederiksen: Tear down that wall
13. Apr 2021
Múrurin millum Áarvegin og ríkisumboðið skal takast niður, tí hann...
Fyribyrging og revsing av brotsgerðum ímóti børnum - her má henda nakað!
13. Apr 2021
Sosial- og almannapolitikkur -...
Bygdin bløðir og øll menning er steðgað upp
13. Apr 2021
Til Bárð á Steig Nielsen, løgmannVit nólsoyingar kunnu ikki góðtaka...
Eingi átøk móti matoyðsli
13. Apr 2021
Samgongan tekur ikki undir við uppskotinum hjá Ingilín D. Strøm...
Viðmerking til Anfinn Olsen
12. Apr 2021
Anfinn Olsen, stjóri í Framherja, hevur í grein...
Endurmenning - alneyðugur partur at gerast virkin aftur
12. Apr 2021
Heilsupolitikkur - Tá...
Børn við psykiatriskum diagnosum í Føroyum líða, og samfelagið fær óneyðugar útreiðslur
12. Apr 2021
Sosial- og almannapolitikkur -...
Johan Dahl hevur fingið svar um koronupass til føroyingar
12. Apr 2021
Heilsupolitikkur - ...
Mínir kæru landsmenn: Latum okkum taka okkum saman í stundini!
12. Apr 2021
Tað er ongin ivi...
Neyðarróp um eftirviðgerð mugu hoyrast
12. Apr 2021
Hóast skiftandi samgongur hava roynt at lagt afturat tilboðum til...
Hevur umhvørvisstovan yvirtikið SEV?
11. Apr 2021
Tá Ari Johannesen frá Umhvørvisstovuni segði, at teir koyrdu víðari,...
Eitt átak hjá KVF móti Framherja
10. Apr 2021
Eftir at hava...
Covid19 er eitt brotsmannaverk
10. Apr 2021
DanmarkDer er ingen markante ændringer i de årlige dødstal. Derfor...
Eftirviðgerð
09. Apr 2021
Dokumentarsendingin í gjárkvøldi gav politiska myndugleikanum eina ábreiðslu. ...
Ferð sett á grøna orkuskiftið
09. Apr 2021
Orkupolitikkur - Í februar í ár...
Ov nógv útbúgving, ov lítlar royndir.
07. Apr 2021
Í forleingilsi av sendingini ‘teir ómettiligu’ eru viðurskifti at...
Rósa Samuelsen spyr um hjálp til børn og ung við psykiatriskum diagnosum
07. Apr 2021
Sosial- og almannapolitikkur -...
Páskaskrøgg
06. Apr 2021
Páskaskrøgg Vit síggja nú hvussu...
Dulnevnd meining
05. Apr 2021
Vit fara at royna at lata anonymar postar framat í facebook bólkinum Tín Politiska...
Einkjan, sum gjørdist reiðari.
03. Apr 2021
Eg fari at byrja við eini fittari søgu, sum fór...
Krossurin á Høganesi
03. Apr 2021
Krossurin á Høganesi Tað er tá merkverdugt. Tá ið talað verður um at...
Svínoyngar reinsa svimjihylin
31. Mar 2021
MyndarøðSvínoyngar reinsa svimjihylurin í Svínoy, sum er bygdur í 1933....
Når fupmagerne afsløres
31. Mar 2021
Og drengen råbte højt: "Kejseren har intet tøj på!"...
Ræðist tú krossin?
31. Mar 2021
Í sambandi við seinasta átakið um at fáa sett Nes kommunu á listarliga heimskortið,...
Áheitan um heimafrið í stillu viku
31. Mar 2021
Heimafriður heitir á kommunur, havnamyndugleikar og reiðarí um at skipa...
#-BaraJohanDahl (partur 2)
31. Mar 2021
- ein motivatión og onnurEi undur í, at Johan Dahl,...
Viðmerkingar til landsstýriskvinnuna í almannamálum
29. Mar 2021
Viðmerkingar til landsstýriskvinnuna í almannamálumLandsstýriskvinnan vísur á at tað...
Terrorvåbenet Covid19
29. Mar 2021
Der findes næppe nogen større terroraktion der har forårsaget så stor en skade...
#-BaraJohanDahl
29. Mar 2021
- og nei, hr. Dahl, eitt val við avleiðingum er ikki...
Tríeindin og húsaprísir
29. Mar 2021
Tá ið talan er um vitleyst høgu húsaprísirnar í Føroyum,...
Johan Dahl spyr um koronupass til føroyingar
29. Mar 2021
Heilsupolitikkur - Johan Dahl, løgtingsmaður fyri Sambandsflokkin, hevur...
Mótmæli móti krossi á Høganesi
28. Mar 2021
Týskvøldið var kunningarfundur hildin á Svangaskarði um ætlanina...
Lidt om RT-PCR testen
28. Mar 2021
RT-PCR testen er ikke anvendelig som ”stand-alone” test til at detektere ny coronavirus....
Hevur kommunan hongt vinnuna um hálsin á Bústøðum?
27. Mar 2021
Sum fyrrverandi partur av politisku skipanini loyvi...
Kend andlit í nærumhvørvinum skapa álit og tryggleika
26. Mar 2021
Sosial- og almannapolitikkur - Miðlarnir hava seinasta árið...
Vindmyllupark á Eiði
26. Mar 2021
Nú nógv verður tosa um vindmyllupark á Eiði, kundi eg hugsa mær at gjørt...
Krossurin vanvirdur
26. Mar 2021
Ovi Brim, sóknarprestur, hevur ikki skilt at kristni krossurin ikki er eitt listarverk sum...
Starvsfelagið: Fíggjarmálaráðið leggur upp til stríð um yvirtøkur
25. Mar 2021
Starvsfólk á Familjufyrisitingini verða...
Busssambandið - takk til borgarstjóran í Eysturkommunu
25. Mar 2021
Fyrst vil eg takka borgarstjóranum í Eysturkommunu, tá hann herfyri...
Skulu vit hugsa privatiseringar og fáa Barnaheimið 'heim aftur'?
24. Mar 2021
Sjálv haldi eg...
Jaspur Langgaard spyr um tørvin á kommunulæknum
23. Mar 2021
Heilsupolitikkur - ...
Vit mugu taka ábyrgdina í størri álvara!
23. Mar 2021
Talið av børnum og ungum, sum mistrívast, veksur støðugt. Hesa...


text:
Eskja við seks vokslitum: reytt, gult, grønt, blátt, brúnt og svart.
Dropaformurin ger at litirnir eru sera vælegnaðir til smábørn og fólk við breki. Børn eiga altíð at vera undir umsjón av vaksnum, tá tey nýta vokslitirnar, tí smábørn kunnu bíta pettir av.
Eingi vandamikil evnið eru í vokslitunum, tey eru uttan animaliir og eru glutenfrí. Liturin smittar ikki av á hendurnar.
Stødd
7,70 × 2,50 × 8,10 cm
Tilfar
Vel toybind of spar pening og burturkast
... til rumpuna, nøsina, hendurnar, andlitið
... til toyblæur, toybind, lappar, svimjiblæði, vát klæði, smyrsl


text:
Jákup Marner Anthoniussen hevur verið frálíka sangrøddin í bólkum sum Blátt og Les Iles Feroes, men áðrenn hetta, var hann við í Science Fiction. Leygardag seinnapart, eitt sindur seinkaðir orsakað av streymsliti á stóra pallinum, fóru Science Fiction aftur á pallin- Eitt sindur eldri og við onkrari útskifting, men still going strong. Framførslan gjørdist ein av betru framførslunum á ársins Summar Festivali.
Konsertin var ein ferð ígjøgnum tilfar hjá Science Fiction, Blátt og Les Iles Feroes, við eini góðari grund av gomlum kendum, kryddraðari við spennandi nýggjum løgum, sum vístu, at hetta eru menn, sum enn duga at skapa góðan tónleik.
Konsertin byrjaði eitt sindur haltandi, fyrsta lagið var rættuliga ringt, og fyrsti tankin hjá mær var, at Jákup Marner Anthonuissen var versnaður nógv sum sangari. Hetta var tó bert í fyrsta lagnum, longu í næsta lagi var røddin heit, og hann sang aftur sum fyrsta dagin. Hann er vælsignaður við eini ótrúligari songrødd, og hon slapp ordiliga til sín rætt.
Nýggju løgini ljóðaðu av Science Fiction, men alíkavæl slettis ikki. Tey vóru nógv meira modernaði og ljóðaðu av 2005, við frekari og meira eksperimenterandi melodilinjum, sum tó enn vóru sera fangandi. Okkurt av teimum nýggju løgunum, kundi verið betur, serliga “Still standing around” sum hevði fleiri góð elementir, men sum lag virkaði tað rættuliga leitandi.
Í lagnum “Don’t turn the blind eye” varð ein grunnleggjandi trupulleiki hjá bólkinum sera týðiligur: Teir ensku tekstirnir eru ikki serliga væl skrivaðir, teir tykjast eitt sindur pínligir, og hava als ikki sama vakra flótandi mál sum føroysku tekstirnir. Tí er tað synd, at teir ikki halda seg til føroyskt.
Nýggja lagið um Romeo og Juliett, hevur alstórt hittpotentiali, á hesum lagnum sang Tóra við Keldu við. Hon syngur sera væl, og røddin riggar væl saman við tí hjá Jákup Marner.
Hon tyktist tó eitt sindur illa við, av at verða á pallinum framman fyri so nógvum fólki, og serliga í teimum pettunum, tá hon ikki sang, visti hon ikki, hvat hon skuldi gera ella kanska ikki gera.
Hon var eisini við á gamla lagnum “Like a slave” og á Blátt klassikaranum “Til allar vinir” og “Tú brennir so í mær”, og her var syngið við faktorurin høgur.
Sum heild var konsertin sera góð, og endin var eitt brak, við tittullagnum á fyrra bandinum “The Runaways” og einum “Í skúri/Hesir brimbardu klettar” lagatyssi. Sum fólk dámdu so væl, at tað var spælt umaftur sum eykalag.
‘Hóast eg teljist millum størstu Høgna Lisberg fjeppararnar, havi eg trupult við at finna jalig lýsingarorð um konsertina hjá Høgna á spæliplássinum leygardagin. Jú, jú gamaní, løgini eru góð. Høgni eigur eina samling av ordiliga góðum og væl skrivaðum løgum, men konsertin gjørdist ein keðilig uppliving, við nøkrum fáum undantøkum.
Hetta er aðru ferð eg hoyri Høgna í nakrar mánaðar, og niðurstøðan hjá mær er tann sama, Høgni er ikki trupulleikin, stóri trupulleikarnir eru gittar- og ljómborðleikararnir, ið ikki duga at lyfta løgini við sínum spæli. Serliga er valið av ljóðum hjá hesum báðum royndu tónleikarum ringt. Tey friðarligu løgini riggaðu slettis ikki, og tá Høgni í stóran mun hevur friðarlig løg, so var hetta óheppið.
Eg royndi veruliga at lurta, men alt ov ofta gjørdist tónleikurin til bakgrundstónleik, og eg varð fangaður av samrøðum við fólk. Undantøkini vóru tey meira rokkkendu løgini. Tá ljóðaði tað sum ein bólkur, og eg varð fangaður eina løtu.
Frásøgumaðurin fekk Høgna róptan út at spæla eykalag, og tolkingin av “All along the Watchtower” hjá Bob Dylan var hampulig, men Høgnasa partur lá ikki eftir á, hann sang lagið hjartaliga og við stórari innliving.
Fríggjakvøldið og leygarkvøldið vóru konsertir í Margarinfabrikkini í Havn, bæði kvøldini vóru væl vitjaði, og konsertirnar gingu væl. Lýst var við, at hetta vóru nýggjastu bólkarnir í landinum, og tveir av bólkunum vóru so nýggir, at teir frumframførdu í Margarinfabrikkini. Planet var við leygarkvøldið og kann staðfesta, at framtíðin hjá føroyskum tónleiki er fjøllbroytt og spennandi.
Upplivingarnar vóru nógvar, heilt frá punki frá gentubólkinum Fake it, Paradox og MTV aktuellu The Dreams, til nýggja Reggae bólkin 3 Colours. Svakligasta upplivingin var ivaleyst The Headliners, meðan The story ends… við sínum yvirgearaða gittarleikara, sum líktist einum ungum Angus Young(honum úr AC/DC), spældu sín heilt egna rokktónleik.
Fake it
er ein spildurnýggjur bólkur, talan er um fýra ungar kvinnur, sum spæla punk og punkkendan tónleik. Trummuleikarin tey fyrstu løgini gjørdist síðan ljómborðsleikari, og trummarin í The Dreams yvirtók trummurnar, bassleikarin fór at spæla gittar og bassleikarin í The Dreams tók bassin yvir, alt meðan gittarleikarin og sangarin í The Dreams spældi gittar alla konsertina. Kvinnurnar skiftust eisini um at syngja.
“Leitandi” tykist at vera tann besta yvirskriftin at brúka um Fake it, umframt, at tær ikki høvdu avgjørt hvør spældi hvat ljóðføri, so var tónleikurin rættuliga blandaður. Tey fyrstu løgini “Orgasme” og “My boyfriend” vóru ráður beint fram eftir nøsini punkur, teksturin: “My motherfuckin boyfriend is a motherfuckin asshole” sigur alt. Meðan teirra útgáva av “My Happy endings” og “Saints on parade” vóru nógv fittari og brutu heilt frá. Tað hoyrdist, at her var talan um ein nýggjan bólk, sum ikki heilt hevur funnið sína hyll enn. Men tær vóru spennandi.
The Dreams
Bólkurin, sum júst hevur verið í London og kappast í eini MTV sending, var ordiliga væl upplagdir. Tann glaði og lívsjáttandi punkurin er fantastiska fangandi, og man skilir hvat MTV sær í The Dreams. Tann fullkomiliga yvirdrivna bretska accentin og punk utsjóndin er kul, og løgini eru sera popputt.
Teir endaðu konsertina við at skifta um ljóðføri og spældu ræðuligar útgávur av “Halleluja” og “Bad Moon Rising”. Hetta var ein bólkurin kom út um pallkantin og hevði nógv yvirskot.
Paradox
Hetta er ein tann mest spennandi ungi bólkurin í Føroyum í dag. Teir eru sjarmerandi, hava sterka útstráling og skriva ordliga fangandi løg. Tó vóru teir ikki heilt á sama støði, sum teir plaga, og tað var eitt sindur synd. Tað koyrdi ikki heilt líka væl, sum t.d. tá Paradox spældu fyri krúnprinsahjúnunum
3 colours
spælir reggae tónleik, hetta er ikki heimagjørdur tónleikur, men alt løg hjá øðrum, men tey vóru væl spæld. Í bólkinum spæla millum annað tríggir limir úr Lama Sea, og teirra lívsgleði strálaði út av pallinum. Sangarinnan og kórgentan eru eisini framúr góðar.
Tað kundi tó verið eitt sindur meira áhugavert, um løgini ikki øll vóru coverløg, serliga skarð tað í oyrini, at bólkurin valdi at spæla eitt Bob Marley lagatyssi av Diana King. Tey áttu í minsta lagi at kunna gjørt sítt egna lagatyssi.
The Headliners
gav sínum lurtarum eina svakliga uppliving. Hetta er ein rokkbólkur við skratjara, sum skapar garrvillar og sera stórar ljóðmyndir. The Headliners legði fyri við nøkrum friðarligum løgum, sum ikki riggaðu heilt væl. Tað var ikki fyrr enn í triðja lagi, at framførslan gjørdist góð.
Serliga væleydnað var lagið Elsba, sum er um ein 4 ára gamlan drong, sum eitur Elsba og fer út at keypa mjólk fyri mammu sína. Hetta lagið var heilt øðiliga stórsligið, og plátuvendarin kom ordiliga til sín rætt.
The story ends…
Hetta er ein bólkur, sum spælir undarligan modernaðan rokk, eitt lítið sindur í stíl við Queens of the Stone Age, tó uttan at herma. Í støðum var framførðslan heilt frálík, og rokkaði illa, men aðrar tíðir koyrdi tað ikki líka væl. Gttarleikarin var garrvillur, og rann runt og líktist einum nýggjum Angus Young úr AC/DC.Hetta er ein øðiliga spennandi bólkur, og teirra serligi rokkur fall eisini væl í oyrini hjá áskoðarunum.
Sum heild var konsertin framúr góð, tó tyktus allir bólkarnir uttan the Dreams og Paradox eitt sindur svingandi og ópoleraðir, hetta kemst ivaleyst av, at hetta eru nýggjastu bólkar í landinum.
Foo Figthers vóru eitt av teimum heilt stóru nøvnunum á plakatini á Roskilde Festivalinum, men teir gjørdust ikki ein av teimum stóru tónleikaupplivingunum. Sangarin Dave Grohl er fyrrverandi trummuleikari í Nirvana, og hevur langt síðan fingið sítt pláss rokksøguni. Men hann var samstundis veikasti liður í Foo Figthers hetta leygarkvøld á Roskilde.
Røddin var lítið orkumikil, og dróg hetta framførsluna niður. Bólkurin spældi annars væl og tað, sum Grohl manglaði í røddini, hevði hann í beinunum. Hann rann runt sum eitt ótt alla konsertina, og eina løtu stóð hann á ljóðtorninum mitt úti millum áskoðararnar og spældi gittar.
Konsertin fór sjálvdan ordiliga á flog, og tóktist eitt sindur long.
Hýrurin var góður á áskoðaranum, Braquet hevði hita tey væl upp, og nú skuldu tær veruligu hetjurnar royna seg, og Petra royndust væl, vit sluppu eina ferð í teirra sangskatti.
Salurin var stúgvandi fullur av fólki. Tónleikararnir komu spakuliga út á pallin, og gjørdu eina evarska lítla ljóðroynd fyri fullum salið, og løgdu so til brots við fyrsta lagnum. Eins og hjá Braquet tyktist byrjanin eitt sindur trek, ljóðið var ikki heilt gott. Men hetta loysti dugnaligi ljóðblandarin skjótt, og longu miðskeiðis í fyrsta lag, ljóðaði væl.
Sangarin John Schlitt, segði, at teir vóru sera glaðir fyri at vera aftur í Føroyum, og at teir fóru at halda fram við einum lagi, sum varð um, at tað ikki er avgerandi hvat man veit, men hvønn man kennir.
Fyrstu løgini vóru rættuliga nýggj og hóast gott lív var í, so livdi ikki allur salurin við. Tað var ikki fyrr enn nøkur av eldru løgunum vórðu spæld, at konsertin veruliga byrjaði at kóka. Petra hevur verið til síðan 1972 og hesið árini hevur tónleikurin ferðast gjøgnum nógv tíðarrák. Hesið tíðarrák vóru løtt at hoyra aftur í løgunum.
Bólkurin spældi eina sera fjøllbroytna blanding av løgum. Felags fyri løgini var, at tey vóru góð og lætt lurtilig. Men originaliteturin var lítil og eingin, og tey tyktust ikki serlig á nakran hátt. Eg veit satt at siga ikki, um tað er tí Petra hava so stórt fokus á tekstinum og boðskapinum, at tónleikurin verður eitt sindur tilvildarligur. Tónleikurin tykist bara at gerast ein spegling av teirri tíðini hann er gjørdur í.
Men bólkurin dugur at gera góð løg, og teir duga eisini at gera eitt gott rokk’n’roll show. Har vóru gittarsoloir, basssoloir og trummusoloir, og trummistikkarar vóru kastaðir høgt upp, og loftaðir aftur. Petra vísti at, sjálvt um rokkshowið er kristið – So er tað eitt rokkshow.
Tá Petra spældi lagið “Lord I Lift Your Name on High” sang allur salurin við. Næstan allur salurin dugdi lagið. Rokkkonsertin mintið knappiliga um eitt sangmøti. Rokkkonsertin gjørdist aftur sera verulig, tá tungmálmslagið “Jackyl and Hyde” bleiv spælt. Soleiðis rokkaðu Petra víðari
Aftaná eina langa konsert takkaði bólkurin fyri seg, og fór av pallinum. Tá nógv varð klappa, komu teir útaftur, fyrst trummuleikarin, sum spældi trummisolo í fleiri minuttir. Síðan komu hinir og endaðu konsertina við tveimum løgum, og einum minnið vekingarmøtið. Gittarleikarin tók orðið. Hann bað tey, sum høvdu tørv á kristnari vegleiðing, um at fara inn í eitt rúm har vegleiðarar bíðaðu eftir teimum. Eyka trýst var lagt á tey, tá hann bað øll hini, sum vistu at doyðu tey nú, komu tey heim til Jesus, koyra hondina upp.
Hvat dámdi tær Petra?
Sámal, 32 ár Klaksvík
Hetta var alvorliga gott. Eg eri glaður at teir spældu okkurt gamalt, eg havi lurta eftir Petra nógv, men kenni best tað eldra.
Hans Gunnar, 11 ár Havn
Væl, mær dámdi væl. Alt var gott.
Ása Sólbrún, Strendir
Tað var øðiliga gott, alt var ordiliga kul.
Lillian 24, Ljósáir
Mær dámdi væl konsertina. Deiligt at hoyra okkurt av tí gamla eisini. Kendi betur Petra fyrr, í 90’unum, kennið ikki tað nýggja so væl. Men tað var eisini gott.
Jan Erik, 34, Leirvík
Hatta var sera gott. Eg haldi at tað er ótrúligt at so gamlir menn syngja og spæla so væl. Hevði tú lurta uttan at sæð teir, hevði tú hildið, at tað vóru ungir menn sum spældu.
Tá dyrðnar vórðu latnar upp í Mentanarhúsinum í Fuglafirði, var gongin full av fólk, eisini uttanfyri húsið stóðu nógv fólk. Áhugin fyri Petra var stórur. Men stundisliga uppmøtingin bar eisini boð um, at áhoyrarnir vóru spentir at hoyra Braquet, sum skuldu hita upp fyri Petra. Hetta var samstundis útgávukonsert í samband við fyrstu fløguna hjá Braquet.
Sjónligir nervar
Braquet vóru skjótir á pallin. Bólkurin er ikki heilt óroyndur longur, men frammanfyri ein strúgvandi fullum Mentanarhúsið vóru nervarnir nokkso sjónligir. Fyrsta lagið ljóðaði rættuliga trilvandi, og sangarin, Andrias Højgaard hevði lítla orku í røddini, hetta hendur onkuntíð, tá nervarnir eru ringir. Hann stóð við liðini til fulla salin og hugdi beint yvir á gittarleikaran Arna Zachariassen, meðan teir spældu alt fyrsta lagið. Har var einki samband við áhoyraran. Lagið sjálvt var annars framúr gott. Braquet hava ment seg nógv sum bólkur síðan Prix Føroyar finaluna í 2003. Men Andrias tykist hvørki at hava ment seg sum sangari ella sum frontmaður í bólkinum. Hann er lívligur á pallinum, men kemur ongantíð útum pallkantin, fær ongantíð fatur í áskoðarunum. Stendur mest sum og dansar innan í sær sjálvum.
Brúka ikki vokalin rætt
Andrias hevur ikki bestu sangrøddina í heiminum. Men tað eru tað so nógv sum ikki hava. Trupulleikin er, at Braquet brúka røddina hjá honum, sum um hon var fantastisk. Her áttu Braquet at lært av Makrel. Røddin hjá Ára Rouch er ikki serliga yndig. Men við effektum og mest av øllum umhugsni, so er Ári Rouch eitt stórt pluss hjá Makrel. Andrias er ein partur av Braquet, tónleikurin er mentur og samanspæli er ment, nú er stundin komin, at Braquet fara at arbeiða við vokalinum, tillaga hann til fyritreytirnar og løgini. Frálíkt samband
Annað lag hjá Braquet, “No excuses” gekk betur enn fyrsta lag. Nervarnir tykstust burtur hjá trummum, bassi og gittara. Men Andrias stóð enn og gløddi at Arna, og hóast hann millum løgini tosaði við áskoðararnar, tyktist hetta kunstigt, og einki samband varð veruliga. Arni Zachariassen harafturímóti hevði frálíkt samband við áhoyrarnar, og sum ein nýggjur Yngwie J. Malmsteen svingaði hann við gittaranum, hoppaði runt, lá á knæð og spældi og undirhelt fólkið. Fjøldin kókaði
Braquet gjørdust betur og betur tá teir gjørdust heitari. Teir borðreiddu við fleiri heilt góðum løgum. Seinasta lagið hjá bólkinum var instrumentalt, og Arni fekk veruliga luft undir veingirnar. Tað var kanska ikki uttan orsøk, at tað varð í júst einum instrumentalum lag, at fjøldin kókaði mest. Teir vórðu róptir út at spæla umaftur. Sum eykalag spældu teir “All I want”, sum er eykalag á 15 teimum bestu hesa vikuna.
Tað er synd at siga, at nógv fólk vóru í Mentanarhúsinum í Fuglafirði og søgdu farvæl, við 70’ara kenda dansibólkin Fluffy Toys. Men tey sum vóru har, dansaðu og svingaðu, sum ongantíð fyrr, tá bólkurin leveraði vøruna. Men ikki nógv meira enn tað.
Fyrsta settið hjá bólkinum, var væl spælt og koyrdi stak væl, uttan tó ordiliga at fara á flog. Tað tyktist, sum um bólkurin spældi væl, og sangarin sang væl, men ikki heilt saman. Kemiðin manglaði á onkran hátt. Hetta kemst kanska av, at tað er langt síðan teir allir spældu saman. Meðan allir uttan sangarin júst hava luttikið í prixnum undir navninum EGR2PLZ.
Seinna sett varð nógv betur. Bólkurin virkaði meira tendraður, sum um teir vildu njóta hesa síðstu løtuna saman. Alt koyrdi bara eitt vet betur. Røddin hjá Einar byrjaði tó tíðiliga í settinum, at ganga fyri. Men hann kom í gongd aftur, og sang bólkin fram til tann stóra endan, sum varð fyrst “Summer of 69” og síðan “We’re not gonna take it”, í seinasta lagnum varð tað rokk’n’roll fyri allar pengarnar, við gittar fektan, og trummusláðara sum stóð uppi á stólinum. Fluffy Toys vórðu lagdir í grøvina. Men við pallin stóðu ungir menn, og róptu umaftur, umaftur og umaftur. Men eingin kom.
Mentanarhúsið í Fuglafirði livdi enn einaferð upp til heitið, besta konsertstað í Føroyum. Frálíkir føroyingar og garrvillir normenn skiftust um at bergtaka og tónlistarliga rúsa.
Gåte vitjaðu Føroyar á seinasta G-Festivali. Tey borðreiddu har við eini av betru framførðslunum á einum annars framúr festivali. So vónirnar vóru rættuliga stórar áðrenn konsertina. Eisini hini nøvnini vóru spennandi á pappírinum. Lama Sea og Makrel, sum hava verið millum jaligastu upplivingarnar í Prix Føroyar kappingini og so Knút Háberg Eysturstein. Eg hevði ongantíð hoyrt Knút solo, so tað var ikki minnið spennandi.
Áðrenn konsertin byrjaði legði DJ Switch tónleik á.
Glaður poppur
Men endiliga byrjaði Knút Háberg Eysturstein, og hann var framúrskarandi. Havi sæð hann í Marigold, Marys Baby og í Gestum uttan at hann veruliga hevur víst sína gávir.
Hann er ein føddur frontfigurur. Hevur eina góða rødd, eina Roy Orbisonsliga útstráling og øðiligar gávir at skriva penan og glaðan popp við einum serføroyskum eygnabráði. Tankarnir fóru beint til Martin Joensen. Hetta tó uttan, at løgini mistu sítt Knútleika.
Enn vóru ikki so nógv komin á konsert, men tey sum vóru har livdu væl við í framførsluni. Knút og bólkurin hjá honum spældu løg av fyrstu fløguni hjá honum, og okkurt nýtt. Framførslan av lagnum “Í hesi nátt” var ordiliga góð. Nýggja lagið “Spark”, var øðiliga stórsligið og besta av nýggju løgunum. Meðan stilla lagið “Slip away” ikki heilt var líka fangandi sum restin av tilfarinum. Ein kontritolking av lagnum “Shine” av fløguni, var eisini eitt hæddarpunkt.
Seinasta lagið “Roads”, var ein blanda uppliving, fyrsta løtan var øðiliga einkisigandi, til endin byrjaði. Spakuliga vaks larmurin av ljóðførunum til Óljóði at enda, var sum ein veggur av ljóði. Ein kraftmikil endi á einari glaðari framførðslu.
DJ-Switch skrúvaði aftur diskotekstónleikin hart frá og salurin tømdist skjótt. Tey yngstu vóru verandi innið og nøkur av teimum dansaðu.
Blaðungar gentir
Makrel vóru næstir á pallin, og salurin fyltist skjótt aftur. Makrel eru vorðnir eitt stórt navn í Føroyum. Flokkurin av blaðungum gentum frammanfyri pallin vísir, at áskoðarafjøldin er broytt. Frá at verða stuttligir rokkarar, eru Makrel farnir egnar vegir. Tónleikurin er eitt slag av ótrúliga sterkum og vøkrum rokktónleiki.
Gittarleikarin Rasmus Rasmussen er so ótrúliga gávuríkur. Man ivast onga løtu í hvussu stóran týdning hann hevur fyri bólkin. Men allir hinir hava eisini ment seg, og mest av øllum hava teir ment seg sum bólkur. Framførslan av instrumentala lagnum “Press Escape” av “Makrel stinkar”, vísti hvussu nógv bólkurin hevur ment seg. Hóast eg eigi “Makrel stinkar”, og havi hoyrt lagið fleiri ferð, hevur tað ikki sagt mær nakað serligt. Men spælt av nýggja Makrel, var tað framúrskarandi.
Devilska lagið Beelsebub av Wonderland fløguni ljóðaði meira devilskt enn nakrantíð fyrr, og vakurleikin í Euphoria gjørdist enn vakrari sammett við devilskapin sum var. Eisini var framførslan av lagnum Wonderland framúr.
Leygarkvøldið gjørdust Makrel fyrstu ferð nummar eitt á 15 teimum bestu, við lagnum Forever and Beyond. Hetta man vera besta lag, sum teir hava gjørt. Tí gjørdist lagið ein sera passandi endi á eini framførðslu, sum rørdi og bergtók. Makrel høvdu allan salin við sær.
DJ-Switch megnaði skjótt at tøma salin, og mest tey sera fullu og tey yngstu vóru verandi innið. Heldur ikki nú dansaðu serliga nógv. Men hetta broytti ikki lagavalið hjá unga plátuvendaranum.
Hoppiball
Gåte var næsti bólkur á pallin, og meðan ljóðið av introiðini hjá Gåte brakaði fyltist salurin. Fólk troðkaðu seg fram ímóti pallinum. Frá fyrstu tónunum Gåte spældi var salurin á gosið. Sjálvdan hava so nógv fólk hoppa so leingi í Fuglafirði. Tann sum hoppaði mest, var tó gittarleikarin í Gåte. Eg havi ongantíð sæð eitt fólk leika so illa í, og hann spældi frálíkt á gittar meðan hann gjørdi tað.
Trummir, bassur, violin, gittar og ein ótrúlig sangrødd. Onkuntíð spælir violinleikarin keyboard, og onkuntíð syngur bassleikarin eitt sindur. Men samanumtikið er konseptið hjá Gåte líkt tí hjá Týr. Løg við íblástri úr gomlum vísum, spæld av einum rokkbólki, ikki so nógv roks. Sangrøddin hjá Gunnhild er ein av størstu styrkjunum hjá bólkinum. Hetta vita tey væl av, og byggja tí løgini upp kring hennara rødd. Hetta hevði tíanverri við sær, at fyrstu nógvu løgini tykstust heldur einstáttað fyri hendan ummælaran. Tá hugsað verður um, hvussu væl Clickhaze dugdu at gera løg við íblástri úr vísum og kvæðum spennandi og fjølbroytt, so høvdu Gåte nógv at læra.
Men sum rokkkonsert var einki at klaga um. Áskoðararnir kókaðu, sum eg ongantíð havi upplivað fyrr. Miðskeiðis í konsertini fór sangarinnan av pallinum í tvey løg. Violin gjørdist høvuðsljóðføri. Gåte spældi rokkandi spælimannstónleik, sum hevði fingið Kristian Blak til at trampað í gólvið. Nú kom vend í konsertina. Løgini gjørdust betur og eitt sindur meira fjølbroytt. Eg var tó ikki rivin líka nógv við av hesari framførsluni sum av Makrel.
Gåte spældu fleiri eykaløg, og takkaðu fyri eina fantastiska uppliving.
Lama Sea settu punktum
DJ Switch tømdi síðan aftur salin, og tíanverri fyri seinasta bólkin Lama Sea, valdi meirilutin ikki at koma inn aftur. Lama Sea settu punktum á kvøldið. Teir spældu sín deiliga glaða modernaða rokktónleik. Eg haldi, at tann spæligleðin, sum bólkurin hevur, smittar illa. Hóast flestu áskoðararnir vóru móðir aftan á eitt langt rokkkvøld, fingu Lama Sea smílini fram á varrunum.
Teir eyðkendu klædningarnir vóru hongdir í skápið. Tað var rættuliga keðiligt, tí konseptið manglaði okkurt. Tað tyktis ikki líka gjøgnumført. Vónandi verða klædningarnir funnir framaftur til næstu konsert.
Tá Lama Sea vóru lidnir, tók DJ Switch aftur yvir. Nú gekk betur, nógv dansaðu og tey sum vóru eftir tyktust at hugna sær. Eg fór til Havnar.


text:
Skrá fyri Vísindavøku á ferð 2018
Vísindavøkan fer aftur á ferð í ár. Hetta verður í tíðarskeiðnum 17. til 26. september. Talan verður um fimm tiltøk kring landið, sum eru skipað eftir sama leisti.
Á hvørjum tiltaki verða tríggjar styttri framløgur við granskarum frá ymsu stovnunum kring landið. Hvør framløga verður bert hildin eina ferð, so møguleiki er at fara til fimm ymisk tiltøk.
Tað verður eisini ein stutt kunning um gransking í Føroyum, um hvat gransking er, hvør granskar, hvat verður granskað og hví. Eisini verður okkurt tilfar at síggja og tosa um í kaffisteðginum.
Mánakvøldið 17.9. kl. 19.30 - Seglloftið á Tvøroyri
'Sólorka' - Kári Mortensen, Umhvørvisstovan
'Fruentimmerpynt m.m. - Handilsloyvi og handilin hjá Elisabeth Helenu Müller frá 1836' - Lena Nolsøe, Tjóðskjalasavnið
'Atferð hjá rognkelsum og laksi í tveimum alibrúkum í Føroyum' - Ása Johannesen, Fiskaaling
Mikukvøldið 19.9. kl. 19.30 - Bókasavnið við Løkin
'Hava vit meiri vind í Føroyum nú enn fyrr?' - Hilmar Simonsen, Fróðskaparsetrið
'Føroysk fólkanavnagáva síðstu fjórðingsøld' - Anfinnur Johansen, Fróðskaparsetrið
'Er heita vatnið í Kollafirði burðardygt?' - Óluva Eidesgaard, Jarðfeingi
Hóskvøldið 20.9. kl. 19.30 - Sands Bókasavn
'Einkjur og einkjumenn í Føroyum í 1800-talinum - Lutfall og aldursbýti' - Annika Skaalum; Tjóðskjalasavnið
'Hvussu ávirkar svøvnur og møði manningina á fiskiskipum?' - Annbjørg á Høvdanum, Deildin fyri Arbeiðs- og Almannaheilsu
'Hvussu ávirkar fiskayngul vistskipanina á Landgrunninum?' - Sólvá Jacobsen, Havstovan
Mánakvøldið 24.9. kl. 19.30 - Sørvágs Bókasavn
'Um súlu og súluveiðu' - Bergur Olsen, Havstovan
'Um gosfjallið, sum nýliga er funnið á Vágoynni' - Uni Árting, Fróðskaparsetrið & Jarðfeingi
'Løgmaður og Dorthea Wenningsted – Eitt stríð um makt og leysingabørn síðst í 1700-talinum' - Sámal Tróndur F. Johansen, Tjóðskjalasavnið
Mikukvøldið 26.9. kl. 19.30 -Tekniski Skúli í Klaksvík
'Røddin í miðdeplinum og átaksøki í mun til perinatalan ótta og tunglyndi' - Sanne Storm, Landssjúkrahúsið
'Skynsamasta lúsamark fyri alibrúk, sum hava samband hvørt við annað' - Tróndur Kragesteen, Fiskaaling
'Nær er ein læraraútbúgving nóg góð? – Tær fimm vágskálirnar' - Hans Harryson, Fróðskaparsetrið


text:
Nógv fólk vóru komin saman til Flaggdagshald í Klaksvík. Heini Ziska Dahl helt ein góða og ørvísið Flaggdagsrøðu, men kom hann væl frá røðuni.
Veðrið var gott, men beint sum Heini Ziska Dahl byrjaði uppá sína røðu, fór tað at regna, so tað var eitt sindur óheppið, men tað var ongin vindur, so tað bilaði einki.
Klaksvíkar Hornorekstur spældi nøkur løg og KFUM & K og gulu skótarnir vóru sjálvandi til staðar og setti sín dam á Flaggdagin. Aftaná blivu øll boðin til ein kaffimun í KFUM & K.
Her nakrar myndir frá Flaggdagshaldinum í Klaksvík, klikk her: “Flaggdagshald í Klaksvík”.
SáH